POTROŠNJA VODE PREMAŠUJE VIŠEGODIŠNJI PROSEK | Vodovod Račun info\nPočetna » Aktuelno » POTROŠNJA VODE PREMAŠUJE VIŠEGODIŠNJI PROSEK\nObjavio dana 16. jul 2021.\nUsled izuzetno visokih temperatura vazduha u proteklih mesec dana drastično je povećana potrošnja vode. Prema informacijama iz JKP Vodovod Sremska Mitrovica, u tom periodu je u sistem vodosnabdevanja potisnuto nešto preko 720 000 metara kubnih vode, što je iznad višegodišnjeg proseka. Iz „Vodovoda“ apeluju na potrošače da racionalno troše vodu, isključivo za osnovne životne potrebe.\n“U pet najkritičnijih dana krajem juna i početkom jula meseca, u takozvanim špicevima (od 20 do 21 sat) potrošnja je iznosila rekordnih 440 l/s. Ako se zna da je godišnji prosek dnevne potrošnje oko 230 l/s, da se zaključiti da je potrošnja udvostručena. Određenih problema bilo je nekoliko dana u Čalmi i Divošu zbog prevelike potrošnje, ali i sanacije rezervoara u Manđelosu, koja je u toku. Stanje je brzo stabilizovano, tako da trenutno nemamo problema na tom području. Trenutno se našim sugrađanima isporučuje 310 l/s vode, što ne ugrožava funkcionisanje vodosnabdevanja”, reči su Borislava Babića, v.d.direktora JKP Vodovod Sremska Mitrovica.\nPotrošnja se konstantno prati, kao i situacija na terenu kako bi se usled havarija-kvarova na mreži i pucanja cevovoda blagovremeno i brzo reagovalo. “Uz saradnju i razumevanje naših potrošača, možemo zajedno prevazići maksimume potrošnje”, poruka je nadležnih iz sremskomitrovačkog “Vodovoda”.


21. marta 1960. godine policija je u Šaprvilu, u Južnoafričkoj Republici, otvorila vatru i ubila 69 osoba koje su učestvovale na mirnim demonstracijama protiv zakona o aparthejdu. Šest godina kasnije Generalna skupština Ujedinjenih nacija je 21. mart\nUnapređenje zdravlja Roma kao cilj\nSocijalekonomski uslovi i marginalizovanost romske zajednice imaju negativan uticaj na zdravlje i informisanost o zdravlju Roma. U poređenju s opštom populacijom, Romkinje i deca imaju slab pristup zdravstvu, a brojna istraživanja pokazuju da veliki broj\n14 Mar 2013 11:12\nStažisti u poseti Poverenici za zaštitu ravnopravnosti\nPoverenica za zaštitu ravnopravnosti Nevena Petrušić sa saradnicama danas je primila učesnice i učesnike „Programa stažiranja za mlade – pripadnike/ce nacionalnih manjina u državnim institucijama Srbije“.\nTokom posete, dvanaestoro stažistkinja i stažis\nSastanak sa predstavnicima Koordinacije nacionalnih saveta nacionalnih manjina\nDirektorka Kancelarije za ljudska i manjinska prava dr Suzana Paunović primila je predstavnike Koordinacije nacionalnih saveta nacionalnih manjina u Republici Srbiji – presedavajućeg, predsednika Nacionalnog saveta makedonske nacionalne manjine Borčeta V\n14 Mar 2013 08:18\nKancelarija za ljudska i manjiska prava je 14.03.2013. godine raspisala javni konkurs za popunjavanje izvršilačkih radnih mesta.\nTekst konkursa je objavljen u dnevnom listu Politika.\nRadna mesta će bit popunjena u skladu sa Zakonom o državnim službenicim\nPrezentacija studije o poslovnoj sposobnosti\n04. marta 2013. godine, u Palati Srbija, održan je skup na temu Unapređivanje instituta poslovne sposobnosti, koji je organizovao Tim za socijalno uključivanje i smanjenje siromaštva.\nSkupu su pisustvovali su predstavnici Knacelarije za ljudska i manjinska


VLADA ŠVAJCARSKE ULAŽE U RAZVOJ RASINSKOG OKRUGA - Jefimija TV, Kruševac\nVLADA ŠVAJCARSKE ULAŽE U RAZVOJ RASINSKOG OKRUGA\nŠvajcarska Konfederacija kao bilateralni partner prisutna je u Republici Srbiji od 1991. godine, najpre kroz humanitarnu, a potom i donatorsku podršku. Tokom proteklih 27 godina ukupna podrška Srbiji i njenim građanima iznosi 350 miliona evra. Vlada Švajcarske podržava razvojne aktivnosti I u Rasinskom okrugu.\nUrsula Lojbli, direktorka Švajcarske kancelarije za saradnju, izjavila je da će švajcarska stabilna saradnja sa lokalnim samoupravama Rasinskog okruga biti nastavljena i u narednom strateškom periodu do 2021. godine: „Kruševački region jedna je od prioritetnih oblasti u kojima je prisutna švajcarska bilateralna podrška. Saradnja sa lokalnim partnerima u prethodnom periodu donela je značajne rezultate, koje planiramo da ostvarujemo i u godinama koje dolaze. U protekle četiri godine je u Kruševcu i okolnim opštinama sprovedeno osam značajnih projekata u ukupnom iznosu od 2,2 miliona evra. Švajcarska saradnja ima za cilj da pruži konkretnu podršku koja odgovara na potrebe građana u Rasinskom okrugu.“\nNova Švajcarska strategija saradnje sa Srbijom za period od 2018. do 2021. godine predstavlja nastavak dugogodišnje podrške reformskim procesima koje Srbija sprovodi u procesu evropskih integracija i dokaz je švajcarske posvećenosti ovom bilateralnom partnerstvu. Novom Strategijom saradnje, koja prati prioritete Vlade Srbije na nacionalnom i lokalnom nivou, Vlada Švajcarske opredelila je 95 miliona evra, što je za 10 % više u odnosu na prethodni četvorogodišnji strateški period.\nŠvajcarsko-srpska saradnja zasnovana je na međusobnom poverenju, zajedništvu i poštovanju razlika dve zemlje, zbog čega je Strategija razvijana kroz blisku konsultaciju i učešće srpskih partnera. U naredne četiri godine podrška će biti usmerena na oblasti dobre uprave, ekonomskog razvoja i održivih izvora energije. Deo saradnje dve zemlje su i projekti na temu upravljanja migracijama u okviru „Migracionog partnerstva“ koje je uspostavljeno još 2009. godine.\nKao zemlja sa razvijenom lokalnom samoupravom i snažnim demokratskim institucijama, Švajcarska sarađuje sa svim nivoima vlasti u Srbiji, kao i privatnim i nevladinim sektorom. Poseban akcenat je na lokalnim samoupravama i njihovom društveno-ekonomskom razvoju, pri čemu se vodi računa o saradnji sa relevantnim akterima, socijalnom uključivanju svih društvenih grupa i rodnoj ravnopravnosti. U opštinama Rasinskog okruga sprovode se projekti u oblasti ekonomskog razvoja, zapošljavanja mladih, razvoja privatnog sektora i preduzetništva, energetske efikasnosti, unapređenja rada lokalnih samouprava, reforme javnih finansija, socijalnog uključivanja i reintegracije Roma.\nPrethodno: SEDNICA ASOCIJACIJE CENTARA ZA SOCIJALNI RAD\nSledeće: STRATEŠKI PLAN VEOMA VAŽAN DOKUMENT


Britanski film o Beogradu pobednik 11. Silafest-a - News - Turistički svet\nBritanski film o Beogradu pobednik 11. Silafest-a\nFilm “What to do in Belgrade” britanskog autora Džulijana MekDonela dobitnik je Grand prija, najvrednije nagrade na jedanaestom po redu Međunarodnom festivalu turističkog i ekološkog filma “Silafest 2019” u Velikom Gradištu. Tokom dvadesetominutnog filma, snimljenog u sve popularnijoj formi tzv. gerila marketinga, autor kreće u Beograd da se uveri da li je ovaj grad zaista onakav kakvim je prikazan u filmovima i drugim medijima širom sveta. MekDonel, zajedno sa svojom prijateljicom Jelicom Petrović, upoznaje Beograd kao čudesnu i raznoliku turističku destinaciju, vrlo prijatne atmosfere i gostoljubivih ljudi.\nNa ovogodišnji Silafest pristiglo je 196 filmova, od kojih je selekciona komisija odlučila da žiriju i festivalskoj publici prikaže 57 najboljih ostvarenja. Na čelu ovogodišnjeg međunarodnog žirija nalazio se dr Terens Kliford Amos, evropski konsultant u oblasti visokog obrazovanja, gostujući predavač na brojnim svetskim univerzitetima i predsednik „21st Century Filmworks Ltd”.\nSilafest je deo lanca filmskih festivala CIFFT koji pod patronatom Svetske turističke organizacije – UNWTO. CIFFT okuplja najbolje festivale ove vrste filmova u svetu koji se održavaju u Njujorku, Los Anđelesu, Varšavi, Berlinu, Kanu, Portu, Beču, Istanbul i dr.


Konkurs SKGO i GIZ za projekte pomoći zapošljavanju Roma i drugih marginalizovanih grupa (VIDEO)\nBeta 3. juna 2019. 13:45\nStalna konferencija gradova i opština (SKGO) i Nemačka razvojna saradnja (GIZ) danas su raspisale konkurs za izbor osam lokalnih samouprava koji će dobiti podršku za realizaciju projekata na osnovu inovativnih i održivih rešenja za zapošljavanje teže zapošljivih grupa stanovnika.\nKonkurs koji traje do 14. juna, sprovodi se u okviru projekta „Inkluzija Roma i drugih marginalizovanih grupa u Srbiji – Inicijativa za inkluziju“.\nPredlozi projekata moraju da budu uskladjeni s nacionalnim i lokalnim strateškim dokumentima, a namenjeni su stvaranju novih mogućnosti za zapošljavanje povratnika iz zemalja EU – tražilaca azila, Roma i drugih marginalizovanih društvenih grupa, objasnio je na otvaraju poziva generalni sekretar SKGO Djordje Staničić.\n„Ovo je prilika da se pomogne lokalnim samoupravama da odgovore na izazove u situaciju kad i imaju veliki broj azilanata i ekonomskih migranata, uglavnom iz teško zapošljih grupa medju kojima je najviše Roma“, rekao je Staničić.\n„Zapošljavanje i osnaživanje marginalizovanih grupa je veoma važno i potrebno je da u tome saradjuju nadležne institucija sa lokalnim samoupravama i civilnim društvom“, kazala je državna sekretarka u Ministarstvu za rad, zapošljavanje, socijalna i boračka pitanja Stana Božović.\nOna je zahvalila GIZ-u što podržava projekat koji uključuje saradnju većeg broja opština i obezbedjuje egzistenciju ljudi koji najteže dolaze do posla.\nZamenik predsednice Koordinacionog tela za praćenje realizacije Strategije za socijalno uključivanje Roma i Romkinja za period od 2016-2025. godine Nenad Ivanišević je rekao da se podrškom projektima lokalnih samouprava jačaju njihovi kapaciteti da sami traže načine da zaposle teže upošljive grupe stanovništva i da, kad prestane finansiranje, projekti postanu samoodrživi.\nPredstavnica GIZ-a i vodja projekta Inkluzija Roma i drugih marginalizovanih grupa u Srbiji Aleksandra Dimić – Ugrinaj je kazala da lokalne samouprave najbolje znaju koje su njihove potrebe i na koji način bi u njihovim sredinama mogli da se zaposle ljudi, koji imaju odredjene veštine i znanje, a koji teško dolaze do posla.\n„Lokalne samouprave u sprovodjenju projekta zapošljavanja teže zapošljivih grupa stanovništva imaju pomoć Ministarstva za rad, Nacionalne službe za zapošljavanje, SKGO, Tima za smanjenje siromaštva i socijalnih službi“, rekla je ona.\nU prvoj fazi projekta finansijsku podršku su dobila dva projekta iz oblasti upravljanja otpadom, dva iz poljoprivrede, dva iz preduzetnišva i jedan iz socijalne zaštite.KOMPLETAN VIDEO MATERIJAL MOŽETE PREUZETI OVDE


RTS :: Predlog za bolju administraciju\nDruštvo Predlog za bolju administraciju\npetak, 20. avg 2010, 15:03 -> 19:50\nStudenti iz dijaspore posle tri sedmice prakse u ministarstvima Vlade Srbije predali su izveštaj premijeru Srbije Mirku Cvetkoviću o tome kako bi trebalo unaprediti rad državne uprave.\nStudenti iz dijaspore, koji su u okviru projekta "Upoznaj državu Srbiju" tokom poslednje tri nedelje pohađali praksu u ministarstvima Vlade Srbije, predali su predsedniku vlade Mirku Cvetkoviću izveštaj o svom boravku i radu u ministarstvima.\nStudenti su izneli u izveštaju viđenje funkcionisanja državne uprave i dali predlog unapređenja rada resornih ministarstava.\nPremijer Cvetković je rekao da očekuje da će u izveštaju naći dobre ideje za unapređenje rada državne administracije, kao i da će studenti iz dijaspore i dalje pokazivati interesovanje za događaje u Srbiji.\n"Srbija je zemlja u tranziciji, što znači da je zemlja u promenama, ne samo ekonomskog, već celog društvenog sistema, uključujući državnu upravu", istakao je premijer.\nPodsetio je da su pre godinu dana uvedene elektronske sednice Vlade, kao i da je uveden ellektronski portal koji građanima i privredi omogućava da naručuju potrebna dokumenta preko Interneta.\nPredsednik Saveza studenata Milutin Stanisavljević istakao je da su mladi koji studiraju u inostranstvu projektom "dobili šansu da uče o funkcionisanju državne uprave" i tako stvore temelj za buduću praksu u državnoj administraciji.\nMinistar za dijasporu Srđan Srećković istakao je da je u Nacionalnoj strategiji razvoja odnosa između dijaspore i Srba u regionu i matice veoma važan segment stvaranja uslova za održiv povratak svih obrazovanih mladih ljudi iz inostranstva.\n"Srbija polako, ali sigurno postaje stabilna zemlja koja se ekonomski, i pored svih teškoća, razvija i hvata korak sa modernim svetom", rekao je Srećković i dodao da mladi mogu da budu sigurni da će Srbija biti "mirno mesto za njih".\nIstakao je i da će vlada nastaviti sa konkretnim projektima pružanja podrške mladim koji žive u inostranstvu kako bi oni, kako je naveo, razmislili da se vrate u Srbiju.\nSrećković je ocenio da je projektom "Upoznaj državu Srbiju" poslata poruka da budućnost Srbije pripada mladima koji žive u Srbiji, ali i onima iz dijaspore.\n"Mladi koji su doneli odluku da leto provedu na praksi u ministarstvima pokazali su koliko im je stalo do Srbije", rekao je Srećković.\nOn je istakao da su mladi pokazali da svoja znanja stečena na prestižnim univerzitetima u inostranstvu žele da ulože u Srbiju i time daju doprinos da država postane moderna i demokratska.\n(petak, 20. avg 2010, 20:10) - anonymous-Bec [neregistrovani]\nDa se malo posveti paznja onima, koji zive tamo, gde Srbija i njeni gradjani zele. Verujem da je to na obostranu korist, razmeniti znanje, iskustvo i nove ideje. Jer sigurno je bolje saznati iz prve ruke, od svojih gradjana koji zive i rade van Domovine. Jedan veom bitan pocetak, koji moze biti vodilja preporoda Srbije!\n(petak, 20. avg 2010, 16:55) - Josip B. [neregistrovani]\nIako je marginalizovano, ovo je najuspešnije Ministarstvo za dijasporu do sada. Uvek može i bolje, a za to je potrebna i podrška. Na odmoru sam u Srbiji i dobro se osećam jer se više ne osećam kao "krava muzara" nego neko čiji se glas sluša. And, I'm not the only one :-)


Sarajevo i Istočno Sarajevo jedini kandidat za organizaciju EYOWF-a 2017. godine | Grad Sarajevo\nSarajevo i Istočno Sarajevo jedini kandidat za organizaciju EYOWF-a 2017. godine\nGradovi Sarajevo i Istočno Sarajevo jedini su preostali kandidat za organizaciju zimskog evropskog olimpijskog festivala mladih 2017. godine (EYOWF), nakon što je jedini protukandidat turski grad Kayseri odustao od kandidature. \_”Gradovi Sarajevo i Istočno Sarajevo postali su formalno jedini kandidat za EYOWF 2017. godine nakon što je gradonačelnik Kayserija na Generalnoj skupštini Evropskog olimpijskog komiteta u Sočiju rekao da njegov grad odustaje od kandidature, znajući da se na drugoj strani nalazi kandidat s olimpijskim iskustvom\_”\_’, rekao je na današnjoj konferenciji za medije predsjednik Olimpijskog komiteta BiH Izet Rađo. Prezentacija kandidature bh. olimpijskih gradova bit će održana u decembru 2012. na Generalnoj skupštini Evropskog olimpijskog komiteta u Izraelu.\nRađo smatra da je to dovoljno vremena da se u najboljem svjetlu predstavi bh. kandidat te da će tada zvanično biti potvrđeno da će EYOWF 2017. godine biti održan u BiH.\n"Odustajanje Kayserija je velika pobjeda olimpijskog duha i sportskog naslijeđa Sarajeva i Istočnog Sarajeva", naglasio je potpredsjednik OKBiH Siniša Kisić.\nPrema izvještajima olimpijskih komiteta susjednih država koje su imale priliku organizirati olimpijadu mladih za sportiste do 18 godina, za uspješno organiziranje EYOWF-a potrebno je oko 12 miliona eura.\nPotpredsjednik OKBiH Marijan Kvesić objasnio je da većinu troškova organiziranja EYOWF-a snosi država, ali da je moguće dio troškova finansirati putem evropskih fondova, različitih projekata te marketingom i medijskim pokroviteljstvom.\nOrganiziranjem EYOWF-a najviše bi profitirao zimski turizam u BiH. Sportska infrastruktura u Sarajevu i Istočnom Sarajevu, te na olimpijskim planinama Bjelašnici, Igmanu i Jahorini morala bi biti obnovljena, što bi otvorilo mogućnosti za buduće kandidature ovih gradova za veće sportske manifestacije.\n"Treći put smo aplicirali i konačno nam se isplatio trud. Domaćinstvo EYOWF-a predstavlja povratak sporta i turizma na ove prostore. Svjesni smo težine zadatka koji je pred nama", rekao je gradonačelnik Istočnog Sarajeva Mirko Radovanović.\nSekretar Gradske uprave Grada Sarajeva Milorad Kojović kazao je da je kandidatura bh. gradova uživala veliku podršku olimpijskih komiteta Hrvatske, Srbije, Slovenije, ali i većine zemalja istočne Evrope.\n30. Novembra 2011. in Novosti\nPotpisivanje sporazuma o saradnji između Grada Sarajeva i Fondacije Mozaik


Efikasnija upotreba otpada za zdraviju životnu sredinu i konkurentniju privredu – Poslovni portal o upravljanju otpadom i reciklaži\nBy Reciklaza.biz januar 21, 2021\nEfikasno upravljanje industrijskim otpadom ključno je za unapređenje zaštite životne sredine, ali i za veću konkurentnost i održivost domaće privrede. To je oblast koja ima ogroman potencijal i dosta izazova koje će zajedno rešavati privreda i nadležna ministarstva, poručili su danas predstavnici Vlade Srbije i poslovne zajednice na sastanku u Privrednoj komori Srbije (PKS). Cirkularna ekonomija je šansa za našu privredu, garant održivog razvoja i ne postoji oblast u kojoj ima više potencija i koja nije dovoljno iskorišćena kao što je upravljanje industrijskim otpadom, rekao je Milun Trivunac, savetnik predsednika PKS.\nSrbiju čekaju izmene Zakona o upravljanju otpadom, cilj je da se što više koristi otpad u proizvodnji električne i toplotne energije i da radimo na dekarbonizaciji, rekla je Zorana Mihajlović, potpredsednica Vlade Srbije i ministarka rudarstva i energetike.\nNaglašava da energetika i ekologija ne mogu jedna bez druge i da je zajednički fokus klimatski neutralan razvoj. „Zakoni i drugi propisi koje donosi država ne mogu da funkcionišu ukoliko nema najtešnje sprege sa privredom“, poručila je Mihajlović i najavila i da će ove godine biti donete važne odluke vezane za dalje korake u procesu dekarbonizacije.\nIrena Vujović, ministarka zaštite životne sredine, istakla je da su prioriteti rešavanje ključnih izazova u oblasti ekologije, a to su upravljanje industrijskim otpadom, smanjenje aerozagađenja i saniranje deponija.\n„To je sve ono što čeka Srbiju i na čemu intenzivno radimo. Svaki vid sugestije i sve ono što ćemo moći da primenimo u narednom periodu, a da upravo ove najveće probleme u Srbiji rešimo, rado ćemo prihvatiti“, kaže Vujović.\nUpotreba kvalitetnog alternativnog goriva dobijenog iz otpada ključna je za smanjenje emisije ugljen-dioksida, manju potrošnju neobnovljivih rezervi fosilnih goriva, kao i za smanjenje troškova proizvodnje u cementnoj i drugim industrijama, što utiče na konkurentnost i održivost poslovanja, ocenio je direktor La Farž Srbija Dimitrije Knjeginjić.\n„Privrednici na ovu temu ključnu za privredu ukazuju deset godina i mi bismo voleli da vidimo da u Srbiji postoji organizovan način zbrinjavanja otpada“, poručio je Knjeginjić.


Krenulo je sa Uberom, a danas sve više biznisa želi da se pretvori u platforme i zato EU planira da uvede minimalnu platu na nivou Unije.\nZastupnici Evropskog parlamenta traže da se za zaposlene raznorodnih onlajn platformi propišu minimalna plata i minimalni radni uslovi, te da im se omogući da bolje balansiraju između poslovnog i privatnog života, piše hrvatski portal Novac.hr.\n„Evropska unija jedna je od najbogatijih regiona u svetu, ali 95 miliona Evropljana živi na rubu siromaštva. Ne smemo da dopustimo da ekonomski ciljevi nadjačaju socijalnu zaštitu“, rekla je Ozlem Demirel, zastupnica Ujedinjene evropske levice/Nordijske zelene levice.\nEvroparlamentarci su pozdravili predlog Evropske komisije da se izda direktiva o primerenim minimalnim platama, opisavši ga kao važan korak na putu do toga da je svako adekvatno plaćen za svoj rad, kao i da može da učestvuje u društvenoj zajednici.\nZastupnici naglašavaju da zakonom propisana minimalna plata mora biti iznad granice siromaštva i da poslodavci od minimalne plate ne bi smeli da odbijaju troškove rada poput smeštaja, poslom uslovljene uniforme, alat, ličnu zaštitu i drugu opremu.\nRečeno je i da se zakonodavni okvir o minimalnim uslovima rada mora primenjivati na sve radnike, pa i na atipične delatnike u digitalnoj ekonomiji koji često rade u nesigurnim uslovima. Ti radnici, smatraju evroparlamentarci, moraju da budu pokriveni postojećim zakonima o radu i socijalnoj nezi, a mora im se dopustiti i kolektivno ostvarivanje prava.\nZastupnici smatraju da se ženama, s obzirom na to da im u većoj meri prete siromaštvo i isključenje iz društva, mora osigurati pristup pristupačnim i kvalitetnim uslugama brige o deci. Uz to, rečeno je i da se mora nastaviti s radom na eliminaciji razlika u finansijskoj kompenzaciji žena i muškaraca.\nPrema definiciji Evrostata, kada pojedinac radi više od pola godine, a raspoloživ mu je dohodak manji od 60 odsto srednjeg prihoda domaćinstva nakon socijalnih transfera (na primer, novčana podrška za novorođeno dete, invalidnina i naknada za topli obrok), tada mu preti siromaštvo zaposlenih.\nEvrostatovi podaci pokazuju da se 9,4 odsto stanovništva Unije u 2018. godini nalazilo na rubu siromaštva.\neu/minimalac/minimalna plata/uslovi rada\nEksplodirala je tokom korone i ostaje KLJUČNA PLATFORMA u 2021.\n,,Unleashed’’- prvi PetTech program objavljuje poziv za startapove za 2021.\nMK Group dobitnik glavne VIRTUS nagrade za filantropiju\n04/02/2021 | 09:01\nHIT trening od 4 minuta: Topi kilograme i zateže telo (VIDEO)


► Britanski portal: Srbija među zemljama koje ugrožavaju stabilnost EU\nBritanski portal "Ekspres" objavio je listu zemalja koje prete stabilnosti Evropske unije zbog snage njihovih evroskeptičnih partija, a u tu grupu svrstana je i Srbija.\nEkspres navodi da je EU u krizi pošto su na nedavnim izborima u nekoliko zemalja odlične rezultate ostvarile desne evroskeptične stranke, što bi moglo da rezultira izlaskom još neke države iz Unije.\nOsim Srbije, među zemljama koje zbog jačanja populističkih snaga ugrožavaju EU nalaze se i Češka, Austrija, Italija, Poljska, Mađarska, Francuska, Holandija, Nemačka, Švedska i Finska, navodi britanski portal.\nČeška je u tekstu izdvojena kao najsvežiji primer takve zemlje, pošto je na parlamentarnim izborima u subotu najviše glasova - 29,6 odsto, osvojila Akcija nezadovoljnih građana (ANO) koju vodi, kako se navodi, "proruski evroskeptični milijarder" Andrej Babiš. Krajnje desna stranka Sloboda i direktna demokratija biznismena Tomija Okamure, koja se zalaže za izlazak Češke iz EU, na četvrtom je mestu sa 10,6 odsto glasova i mogla bi da formira novu vladu sa strankom ANO.\nEkspres navodi i primere Austrije i Nemačke, u kojima su na izborima u poslednjih mesec dana zapažen rezultat imale nacionalističke stranke. U Nemačkoj je krajnje desna Alternativa za Nemačku osvojila 13 odsto glasova, dok su u Austriji prva dva mesta zauzele stranke koje su u kampanji naglašavale čvrst stav prema imigraciji i islamu.\nU grupu zemalja koje bi mogle da naruše stabilnost EU britanski Ekspres svrstao je i Srbiju, za koju se navodi da "održava jake veze s Moskvom i odbija da uvede sankcije Rusiji posle pripajanja (ukrajinskog poluostrva) Krima 2014. godine".


BBC: Izbori na KiM - pobjednici i gubitnici zamijenili uloge - BIGportal.ba\nOktobar 7, 2019 Oktobar 7, 2019 032\nVanredni parlamentarni izbori na KiM stvorili su uslove za potpunu zamjenu mjesta na političkoj sceni i promjene u politici, piše danas BBC, ocijenjujući da su se u Prištini desile “tektonske promjene”, jer se nijedna od dosadašnjih vladajućih stranaka nije plasirala na jedno od prva dva mjesta.\nMala razlika u glasovima onih koji su dobili izbore mogao bi da dovede do toga da nijedna od stranaka koje predvode bivši komandati “Oslobodilačke vojske Kosova” ne bude dio vladajuće koalicije, ukazuje servis BBC na srpskom jeziku,\nNapominje se da je Samoopredjeljenje dugo zbog svojih oštrih stavova bilo “neželjeno čedo” kosovskog političkog sistema, a Aljbin Kurti neprihvatljiv partner uticajnim diplomatama sa Zapada koji su službovali na Kosovu.\nDo ovakvog izbornog rezultata, Kurti je stigao sa donekle izmijenjenom retorikom, ublaženom u segmentima o “velikoj Albaniji”, ali osnaženoj u porukama da će demontirati sistem koji je opisao kao “zarobljenu državu” u kojoj vladaju korupcija i kriminal.\nIpak, za promjenu će Kurtiju, ukazuje BBC, biti neophodan i koalicioni partner koga je i prije izbora tražio u Demokratskom savezu Kosova, pa je najavio razgovore sa DSK već od prvog dana po dobijanju mandata.\nNajstarija stranka na Kosovu istakla je politički neafirmisanu Vjosu Osmani kao kandidata za premijerku i poboljšala svoj rezultat, pa je u poziciji da pregovara o svom dijelu “kolača”.\nBBC prenosi izjavu analitičara Behljulja Bećaja da je Kurtiju i Osmani zajedničko to što nemaju političko iskustvo u državničkim poslovima.\n“S druge strane, upravo u tome je njihova šansa i da pokrenu neke stvari – raščiste situaciju u policiji, pravosuđu i odnosu sa Beogradom”, smatra Bećaj.\nBećaj kaže da bi upravo Kurti mogao da bude ključni igrač u obnavljanju dijaloga sa Beogradom jer bi u eventualnoj promeni granica mogao da bude partner predsjedniku Srbije Aleksandru Vučiću.\n“Ukoliko dođe do podjele Kosova, to bi automatski otvorilo mogućnost za prisajedinjenje ostatka Kosova Albaniji, a Republike Srpske Srbiji”.\nTada bi Vučić mogao da optuži Kurtija za stvaranje ”velike Albanije”, dok bi istovremeno radio na stvaranju ”velike Srbije””, rekao je Bećaj.\nRezultati izbora pokazaće, ocjenjuje BBC, da je obaranje sopstvene vlade koštalo Ramuša Haradinaja ostanka na vlasti – inicijator političke “igre” sa taksama od 100 odsto na uvoz robe iz Srbije postao je njen najveći gubitnik.\nNovinarka iz Prištine Serbeze Hadžiaj rekla je za BBC na srpskom da je uvođenje taksi na proizvode iz Srbije bila Haradinajeva greška, ne samo zato što je blokirao pregovore, već i zbog toga što je to podiglo cijenu većini osnovnih namirnica.\n“Koristeći takse kao instrument za sopstvene političke interese i ponašajući se kao da se protivi Tačijevoj ideji o razmjeni teritorija, Haradinaj se trudio da prikrije mnoge zloupotrebe članova njegovog kabineta sa tenderima, koje su državu koštale više miliona evra. Njegov kabinet postao je najbrojniji u istoriji, sa više od 100 zamjenika ministara i sa ogromnim izdacima”, kazala je Hadžiaj.


ARLEMM – Umetnički karavan u Ivanjici – Info LIGA\nARILJE / Info LIGA / IVANJICA / KULTURA\nby infoLIGA · 12/07/2019\nNa gradskom trgu u Ivanjici, u saradnji sa Turističkom organizacijom ove opštine, u subotu 13. jula biće otvorena izložba fotografija „Umetnički karavan“ koja prikazuje prvih deset godina u životu Ariljske letnje muzičke manifestacije i najavljuje početak jubilarnog ARLEMM-a.\nEdukativi i koncertni programi manifestacije ARLEMM održavaju se u Arilju od 20. jula do 4. avgusta 2019.\nARLEMM 2019 biće otvoren u subotu 20. jula 2019.g., nastupom Ansambla Metamorfozis pod umetničkim rukovodstvom Saše Mirkovića a isto veče na gradskom trgu u Arilju uz podršku Gete instituta iz Beograda, nastupiće nemački saksofonista Hajden Čizom sa svojim kvartetom.\nI ove godine, dešavanja će biti prenošena uživo na interenetu, putem Telenor mreže.\nARLEMM manifestacija i ARLEMM art festival predstavljaju jedinstven doživljaj sa kvalitetnim muzičkim programom, u istorijskom, umetnički i eko uređenom prirodnom ambijentu, koji će ove godine oplemeniti nastupi Stefana Milenkovića, Divne Ljubojević i hora Melodi, Barselona balkan džipsi orkestra, orkestra MUZIKON, orkestra Metamorfozis, Del arno benda i mnogih drugih.\nCentralno mesto ARLEMM-a čine edukativni programi u kojima eminentni profesori i predavači umetničke muzike i primenjenih umetnosti, svakodnevno održavaju radionice za talentovanu decu i mlade koji dolaze u Arilje iz celog sveta.\nARLEMM 2019 realizuje se pod pokroviteljstvom Ministarstva kulture i informisanja, u saradnji sa Opštinom i bibliotekom Arilje, kompanijama Ekstrem intimo i Telenor.\nTags: ariljearlemminfo ligainfoligaivanjica\nOrganizovan odlazak na Ravnu goru iz Ivanjice\nNext story Obeleženo 143 godine od Javorskog rata- Kalipoljske bitke (VIDEO)\nPrevious story Prohujala zlatna vremena malina (VIDEO)


Izvor: Radio 021, 12.Jul.2018, 13:46\nMali je istakao da je "Beograd na >> Pročitaj celu vest na sajtu Radio 021 << vodi" simbol napretka i promena u Beogradu i Srbiji i obećanje koje je ispunjeno.\n"Sećam se da sam 2014. godine stajao ovde, ovo je bio jedan od najružnijih delova grada, sa puno skladišta, napuštenih baraka, pacova, zmija,\na danas je ovo najveće gradilište u ovom delu Evrope, gde dnevno radi 1.400-1.500 radnika", rekao je Mali.\nDodao je da je tim projektom pokrenuta domaća građevinska industrija, privreda, a delom i zahvaljujući upravo "Beogradu na vodi", rast BDP-a u prvom kvartalu ove godine je 4,6 odsto.\n"Zato se radujem predstojećem vikendu, kada ćemo imati useljenje prvih stanara. Sećam se kako su se neki smejali kada smo pričali da ćemo da gradimo 'Beograd na vodi', kada sam najavio prodaju stanova, a svi stanovi u dve kule su prodati i od vikenda kreće postepeno useljavanje", rekao je Mali.\nZoran Radojičić je istakao da je "Beograd na vodi" možda i najznačajniji projekat tokom prethodnih decenija, koji menja izgled i viziju grada i čijom se realizacijom ostvaruje san ranijih rukovodilaca Beograda, a grad na moderan način spušta na reke.\nMali je dodao da je u toku izgradnja dve kule, jedne koja je "stigla" do 20. i druge koja već ima 17 spratova, a koje će, kako je rekao, biti useljene naredne godine. U toku su i radovi na izgradnji tržnog centra, na 300.000 kvadrata, a uskoro kreće izgradnja velike kule, koja će biti najviša u centralnoj i istočnoj Evropi.


source.ba | Srbija bi mogla da postane "silikonska dolina" Balkana\nSrbija bi mogla da postane "silikonska dolina" Balkana\nMinistar za inovacije i tehnološki razvoj Srbije Nenad Popović smatra da bi Srbija mogla da postane "silikonska dolina" Balkana.\nPopović je na Forumu "Otvorene inovacije 2017", koji se održava u Moskvi, rekao da statistika pokazuje da je Srbija već danas centar Balkana po pitanju digitalnih talenata, te da se radi na tome da se postojeće stanje unaprijedi.\nOn je naveo da Vlada Srbije različitim mjerama stimuliše razvoj inovacija, a da je početak toga bilo imenovanje ministra odgovornog za taj resor, po uzoru na mnoge države u svijetu, saopšteno je resornog Ministarstva.\nPopović je rekao da se Srbija ubrzano kreće ka izgradnji sopstvenog modela Industrija 4.0, kako bi kroz okvir digitalne inovacije modernizovala svoju industriju i učinila je globalno konkurentnom.\nOn je istakao da Srbija ima jedinstvenu perspektivu između Rusije, Evrope i Kine, dodajući da u razvoj srpske ekonomije zasnovane na inovacijama treba uključiti Rusiju kao učesnika na tržištu i savjetnike za mnoga pitanja.\n"Kina je identifikovala Srbiju kao strateškog partnera zbog našeg talenta i pristupa Evropi. Već sledeće godine u Srbiji će započeti izgradnja najvećeg i najsavremenijeg industrijskog parka u Jugoistočnoj Evropi, po uzoru na industrijski park u gradu Sudžou na jugu Kine", rekao je Popović.\nOčekuje se da će ove godine Forum "Otvorene inovacije 2017" u tehnoparku Skolkovo u Moskvi okupiti 18.000 učesnika i 800 govornika, a ove godine na njemu učestvuje i premijer Rusije Dmitrij Medvedev.\nTagovi: Nenad PopovicSrbijaSilikonska dolinaBalkan


SKGO :: Ključni zakoni tema sastanka Mreže građevinskih inspektora\nKljučni zakoni tema sastanka Mreže građevinskih inspektora\nDrugi sastanak SKGO Mreže građevinskih inspektora održan je 29. juna 2017. godine u Beogradu i tom prilikom oko 200 učesnika diskutovalo je i razmenjivalo iskustva koja se tiču primene Zakona o ozakonjenju objekata i Zakona o stanovanju i održavanju stambenih zgrada.\nGeneralni sekretar SKGO Đorđe Staničić rekao je da je ovo dvadeseta od ukupno 23 mreže koje je SKGO formirala kako bi okupila stručnjake iz lokalnih administracija koji se bave određenom strukom. „Mrežu građevinskih inspektora formirali smo kako bismo povećali efekte onog što se uporedo radi na republičkom i lokalnom nivou, ali i sa željom da utičemo na promenu percepcije koju javnost ima o inspekcijskim službama", istakao je Staničić.\nDarinka Đuran, pomoćnica ministarke u Ministarstvu građevinastva, saobraćaja i infrastrukture, informisala je građevinske inspektore da se od juče na sajtu ove republičke institucije dostupna prva baza nezakonito izgrađenih objekata, kojih je u Srbiji oko 2,2 miliona. Prema njenim rečima, jedan od prioriteta Vlade Srbije je da se okonča proces ozakonjenja objekata i plan je da se to učini u naredne tri godine.\nSastanak je, takođe, bio i prilika da učesnici i predstavnici resornog ministarstva razmene mišljenja da li je predviđena norma od 40 rešenja o ozakonjenju na dnevnom nivou po građevinskom inspektoru prezahtevna odnosno da li je uopšte realna. Brojni učesnici iznosili su svoja iskustva i mahom isticali da inspektori, iz druge poslove i prijem stranaka, nisu u mogućnosti da pripreme 40 rešenja dnevno. Pomoćnica ministra je obećala da će procene i očekivanja inspektora ovim povodom preneti nadležnima u Ministarstvu.\nZakon o stanovanju i održavanju stambenih zgrada i Pravilnik o održavanju zgrada bili su, takođe, tema junskog okupljanja Mreže i Nebojša Antešević iz Ministarstva građevinastva predstavio je nadležnosti građevinskih inspektora iz ugla ovih akata.\nU drugom delu skupa govorilo se o ulozi građevinske inspekcije u obezbeđivanju pristupačnosti usluga na lokalnom nivou za sve građane. Vidan Danković, ispred Udruženja za reviziju pristupačnosti, predočio je pravni okvir u ovoj oblasti, dok je Aleksandra Manić predstavila primer dobre prakse grada Pirota u obezbeđivanju pristupačnosti.


SITUACIJA U SREDNJEBANATSKOM OKRUGU | ZR KLIK\nSITUACIJA U SREDNJEBANATSKOM OKRUGU\nPolitika- Srpska demokratska stranka provela je mesec danas obilazeći odbore širom srednjebanatskog okruga i u razgovoru sa građanima uvidela da je situacija u Srednjem Banatu u mnogim opštinama loša. Iako je od poslednjih izbora prošlo skoro godinu dana, sve je kao i obično ostalo samo mrtvo slovo na papiru. Investitora nema na vidiku, nezaposlenost je sve veća, zbog toga je preko 10 000 građana našeg okruga otišlo na „privremeni“ rad u Slovačku i ostale Evropske destinacije. Građani u opštini Sečanj požalili su nam se da nemaju čime da prevoze bolesnike kojima je potrebna hitna intervencija ka Zrenjaninu ili drugim zdravstvenim centrima, zbog učestalih kvarova na transportnim vozilima, te se snalaze tako što posuđuju vozila od komšijskih lokalnih samouprava i hitnim popravkama.\nApelujemo na pokrajinske vlasti, da se uključe u tu problematiku i pomognu građanima opštine Sečanj da ne drhte svaki put kada neko od njihovih najbližih treba da bude prebačen u drugu zdravstvenu ustanovu. Uočljivo je da je sve manje stanovnika posebno na selima i da bi se hitno trebala doneti platforma kojom bi se pomoglo seoskom stanovništvu i animirali mladi ljudi da se vrate na sela,po poslednjim istaživanjima, za pet godina Srednji Banat je izgubio gotovo jednu selu opštinu, pošto se broj stanovmika smanjio za oko 9000.\nMigracije su uglvanom ka Novom Sadu i Beogradu, uskoro će pojedina sela nestati.Potrebno je mladima pružiti prilike za zaposlenje, ne ih se samo setiti u predizbornim klampanjama, kada nam se naši vlastodršci smeškaju sa bilborda i posete štale i njive u lakovanim cipelicama. Posle toga sete se ljudi sa sela samo kada su neke seoske slave ili svečanosti u pitanju.\nGrađani Tomaševca i Orlovata su se požalili da žele da im neko pojasni zbog čega su donete odluke da se u tim naseljenim mestima zatvaraju apoteke.\nŠto se tiče grada, primetili smo da se po ugledu na novonastale trendove, građanima priređuju rijaliti programi uživo, poslednji je obilazak postrojenja za prečišćavanje vode, odnosno fabrika vode, koja eto samo što nije proradila. Novela oko fabrike vode se nastavlja, Zrenjaninci željno iščekuju da se rijaliti završi i da stručnjaci napokon ospsobe postrojenja i posle decenija potekne zdrava pijaća voda,ili će sve biti u stilu :“Đekna još nije umrla, kada će ne znamo“.\nSve u svemu , čeka nas duga i hladna zima u našem lepom Banatu-rekao je Darko Vujčin predsednik srednjebanatskog okružnog odbora Srpske demokratske stranke.


AI: U Srbiji pojačan pritisak na medije\nU Srbiji je ostvaren napredak u istrazi ubistava istaknutih novinara, ali je pojačan pritisak na medije, u procesuiranju ratnih zločina nije vidljiv veći napredak, a diskriminacija manjina i dalje postoji, ocenila je organizacija\nAmnesti internešenel (AI).\n"Vlada je pojačala pritisak na medije. Javni komentari u kojima je kritikovan odgovor vlasti na poplave u maju uklonjeni su s vladinih vebsajtova, a kritički pojedinci pozivani su na 'informativne razgovore' u policiji", navodi se u izveštaju AI o stanju ljudskih prava u svetu u 2014. godini.\nKada je reč o problemu prisilnih nestanaka, AI ocenjuje da, uprkos ekshumaciji tela 53 kosovska Albanca u grobnici u Raškoj, i daljim istraživanjima u Batajnici, gde je ekshumirano više od 800 tela, "nema napretka u privođenju pravdi onih koji su organizovali prenos tela s Kosova".\nRomska naselja su bila nesrazmereno pogođena poplavama, a 31 Romu, među kojima je bilo 12 dece, uskraćen je pristup prijemnim centrima\nu Beogradu, umesto čega su smešteni u ratna skloništa bez vode i sanitarnog sistema.\nU izveštaju se podseća i da su, posle incidenta s bespilotnom letelicom na fudbalskoj utakmici Srbija - Albanija, najmanje 33 objekta u vlasništvu Albanaca bila meta napada.\n"Samo pet podnosilaca zahteva je dobilo azil do sredine decembra, a u procesu utvrđivanja izbegličkog statusa nisu ispoštovane procedure propisane Zakonom o azilu. Granična policija navodno vraća\npotražioce azila i migrante u Makedoniju", navodi AI.


Prioritet je prodaja igrača – Nadlanu.com\nPrioritet je prodaja igrača\nObjavljeno 5. jan 2012. / 10:20:14\nMANČESTER, 5. januara 2012. (Beta) – Trener fudbalera Mančester sitija Roberto Manćini rekao je da je engleskom klubu u zimskom prelaznom roku prodaja igrača važnija od kupovine, preneli su u četvrtak britanski mediji.\nOn je dodao da su napadač Karlos Teves i levi bek Vejn Bridž najbliži odlasku iz vodećeg tima engleske Premijer lige.\n“Potrebno nam je da prodamo tri ili četiri igrača. Transferi Karlosa (Tevesa) i Vejna (Bridža) mogli bi da budu dogovoreni u narednih nekoliko dana, a onda možemo da razmišljamo dalje. Možda možemo nekoga da dovedemo, ali potrebno nam je da prodajemo”, kazao je Manćini.\nOdlazak Tevesa iz Sitija aktuelan je od septembra 2011. godine, kada je Argentinac u meču Lige šampiona protiv Bajern Minhena odbio da udje u igru sa klupe za rezerve.\n“Ne možemo da imamo igrače koji misle da su bitniji od kluba. Možda Teves misli tako, ne znam… Znam samo da klub uvek mora da bude na prvom mestu. Ispred i mene i igrača”, rekao je italijanski trener.\nManćini je dodao da su za Tevesa zainteresovana “tri tima iz Italije, jedan iz Francuske i još jedan”, za koji nije naveo iz koje je zemlje.


Hodžaj pozvao Albance u Crnoj Gori da glasaju za Mila Đukanovića - Sputnjik Srbija\n17:44 13.04.2018 Preuzmite kraći link\nEnver Hodžaj, zamenik kosovskog premijera, pozvao je danas Albance u Crnoj Gori da na predsedničkim izborima u nedelju glasaju za kandidata vladajuće DPS Mila Đukanovića.\nHodžaj je u intervjuu za prištinsku „Gazetu ekspres“ rekao da bi glasanje za Đukanovića bilo, kako je rekao, odlučujuće za evropsku budućnost Kosova.\nOn je ukazao na to da je jedan od Đukanovićevih protivkandidata najavio da će, ako pobedi na predsedničkim izborima, poništiti odluku o priznavanju (jednostrano proglašene) kosovske nezavisnosti.\n„Pozivam Albance da glasaju za Đukanovića, koji je pre svega zainteresovan za članstvo naše zemlje u Evropskoj uniji i NATO-u, a naš napredak ka EU i NATO-u značiće i veća prava za Albance koji žive u Crnoj Gori“, naveo je Hodžaj.\npredsednički izbori u Crnoj Gori, Enver Hodžaj, Milo Đukanović


Jeremić: „Razgraničenje“ znači članstvo „Kosova“ u Ujedinjenim nacijama i vodi ka Velikoj Albaniji | Ritam Grada - vesti Kragujevac\nJeremić: „Razgraničenje“ znači članstvo „Kosova“ u Ujedinjenim nacijama i vodi ka Velikoj Albaniji\n- Igor Lazarević - Aug 11, 2018\nPredsednik Narodne stranke Vuk Jeremić izjavio je danas u Kragujevcu da takozvano „razgraničenje“ o kome govori vlast znači momentalno članstvo „Kosova“ u Ujedinjenim nacijama, i nezaustavljivo vodi stvaranju Velike Albanije. Jeremić je u Kragujevcu prisustvovao akciji pod nazivom „Jedan potpis menja sve“ koju širom Srbije organizuje Narodna stranka, a koja podrazumeva prikupljanje potpisa građana protiv davanja stolice „Kosovu“ u UN.\nJeremić je tom prilikom objasnio i šta pojam razgraničenja znači za Republiku Srbiju:\n– To „razgraničenje” znači voljno i trajno otuđenje dela teritorije Republike Srbije. „Razgraničenje“ znači prekrajanje granica države, status „Kosova“ kao punopravnog člana Ujedinjenih nacija, a u roku od nekoliko godina i Veliku Albaniju. „Razgraničenje“ predstavlja i učvršćivanje diktature u Srbiji koja zakonomerno vodi u fašizam. „Razgraničenje“ je protivustavno, opasno i dubinski štetno – rekao je Jeremić.\nJeremić je dodao i da je proces „razgraničenja“ sa jednom od etničkih manjina u državi opasan presedan koji će dovesti do domino efekta.\n– Jedna zemlja koja ima više etničkih manjina, ukoliko odluči da se „razgraniči“ sa jednom od njih, to neće biti poslednja manjina sa kojom će se razgraničavati – tome neće biti kraja. Na unutrašnjem planu, to podrazumeva da počnete da nazivate svoje političke protivnike stranim agentima, a igumana Dečana špijunom i izdajnikom. Upravo zbog toga danas u Kragujevcu i širom Srbije prikupljamo potpise protiv svega toga, protiv ulaksa takozvanog „Kosova” u Ujedinjene nacije, protiv „razgraničenja“ – kazao je Jeremić.\nJeremić je dodao da su neistinite tvrdnje da opozicija nema rešenje za Kosovo i Metohiju.\n– Postoji mnogo stvari koje moraju da se reše umesto što se pregovara o konačnom statusu. Na primer – garancije zaštite manastira i crkava Srpske pravoslavne crkve, kao i pitanje desetine milijardi evra vredne privatne i državne imovine koja je trenutno uzurpirana na Kosovu i Metohiji. Treba težiti normalizaciji odnosa kako na teritoriji pokrajine, tako i u ostatku Srbije i u regionu, ali to ne mora da podrazumeva članstvo takozvanog „Kosova“ u Ujedinjenim nacijama, jer postoji mnoštvo drugih modaliteta – rekao je Jeremić.\nPredsednik Narodne stranke je dodao i da će, nakon završetka akcije, prikupljeni potpisi javno biti predati „upravo onom ko namerava da svoj potpis stavi na sporazum kojim se „Kosovu“ daje stolica u Ujedinjenim nacijama“.\nSa velikim brojem Kragujevčana koji su danas potpisali peticiju o značaju akcije i daljim koracima razgovarali su i prvi potpredsednik Narodne stranke Miroslav Aleksić i članovi predsedništva Aleksandar Babić i Ivan Gajić.\nZa predsednika Putina Aug 11, 2018 at 16:35\nBravo bre, konačno da neko nazove to što radi veliki pinokio pravim rečima – IZDAJA!\nPo Ustavu i zakonima na kojima se zakunuo nema on šta da se razgraničava sa delovima srpske teritorije. Pljuc.\nKragujevački rvači uspešni u Šapcu\nLepa saradnja se nastavlja: Mali Singapurćani gostovali u Kragujevcu\nPobeda fudbalera Radničkog za plej-of\nInteraktiv: Mreža domaćinstava za distribuciju poljoprivrednih proizvoda\nOčekivan poraz rukometaša u polufinalu Kupa\nSa protesta zatražena ostavka Radomira Nikolića\nOve subote sa Kragujevčanima šetaju Marčelo i Branislav Trifunović\nDarko on Ove subote sa Kragujevčanima šetaju Marčelo i Branislav Trifunović\nBojana on Dečji negativizam i izlivi besa\nVukašin I on Kaljuga kod “Koša”, sprave za vežbanje neupotrebljive (FOTO)\nMilovan on Goša – čovek koji je posao u javnom sektoru zamenio selom\nKoks on Gradonačelnik nije želeo da primi građane, zahtevi predati šefu kabineta\nBolivud on Gradonačelnik nije želeo da primi građane, zahtevi predati šefu kabineta


Evropa se sprema za zimu: Terminali za ukapljeni plin napunjeni do maksimalnih kapaciteta – Energetika.ba\nEvropa se sprema za zimu: Terminali za ukapljeni plin napunjeni do maksimalnih kapaciteta\nEvropske zemlje uvoze historijski visoke količine ukapljenog plina (LNG) dok pokušavaju da što prije se riješe ovisnosti o ruskom plinu. Za razliku od\nEvropske zemlje uvoze historijski visoke količine ukapljenog plina (LNG) dok pokušavaju da što prije se riješe ovisnosti o ruskom plinu. Za razliku od prethodnih godina Evropa je sada najatraktivnije tržište za ovaj energent.\nTerminali za skladištenje ukapljenog plina su gotovo ispunjeni do maksimalnih kapaciteta, te je to trenutno ograničavajući faktor za broj tankera koje Evropa može da prihvati prije nego se izgrade i pokrenu novi terminali.\nOvo je navelo mnoge trgovce da ponude plin po nižoj cijeni i do 20 posto kako bi osigurali slotove na uvoznim terminalima.\nRekordni uvoz LNG-a je ublažio cijenu plina nakon što je Rusija ranije ove sedmice saopćila da je prestala isporuku za Poljsku i Bugarsku. U srijedu ujutru cijena plina je bila narasla za čak 24 posto, ali je u toku dana došlo do smirivanja rasta, da bi u četvrtak čak i pojeftinio. Do ovoga je došlo zahvaljujući velikom uvoz ukapljenog plina, obećanja Evropske unije da će pomoći pogođenim članicama i znatno povećati kapacitete za skladištenje.\nIzvoznici ukapljenog plina se sada fokusiraju na Evropu kao glavno tržište i voljni su čak ponuditi popuste kako bi osigurali sebi pozicije u budućnosti. Plan EU je da do kraja 2022. uvoz ruskog plina smanji za dvije trećine, a da do 2030. u potpunosti bude neovisna od ruskog plina.\nNjemačka je najavila da usvajanje zakonski procedura koje bi trebale da ubrzaju izgradnju LNG terminala. Ranije je polovinom aprila Njemačka najavila da planira potrošiti 3 milijarde eura u izgradnju plutajućih terminala za ukapljeni plin. Ipak, stručnjaci očekuju da cijene plina ostanu visoke barem do 2026. godine.\nOsim uvoza ukapljenog plina, evropske države razmatraju opcije povećanja uvoza iz zemalja sjeverne Afrike i Azerbejdžana.\nRusija je zaprijetila da će prestati izvoziti plin u sve države koje su označene kao neprijateljske, a koje odbiju da plaćaju po novom mehanizmu koji podrazumijeva pretvaranje eura u rusku rublju. Evropska unija je ovakve zahtjeve nazvala ucjenom i poručila da neće pristati na ruske zahtjeve. Ipak, pojedine evropske države i kompanije u nedostatku alternative čine se spremne prihvatiti ruske zahtjeve.


Milioni Amerikanaca gube posao, biće bolnije nego 2008. godine - Sputnjik Srbija\n11:39 26 Oktobar 2020\n16:23 21.03.2020 (osveženo 16:25 21.03.2020) Preuzmite kraći link\nStanje američke ekonomije se brže pogoršava, nego što je to bilo za vreme svetske finansijek krize 2008. godine, piše Vašington post.\nVanredne mere koje imaju za cilj suzbijanje širenja novog koronavirusa dovele su do toga da 84 miliona Amerikanaca ostanu kod svojih kuća, a time do potpunog prekida rada većine preduzeća u zemlji.\nZbog ekonomskog pada milioni Amerikanaca gube posao. Prema podacima „Bank of Amerika“, naredne nedelje Ministarstvo rada će objaviti da je skoro 3 miliona stanovnika zemlje podnelo zahtev da im se pruži socijalna pomoć zbog nezaposlenosti. To je četiri puta više od istorijskog maksimuma koji je zabeležen 1982. godine za vreme recesije. Svakim danom, naglašava „Vašington post“, kriza se povećava jer se restorani, bioskopi, sportske dvorane i preduzeća zatvaraju kako se ne bi širila infekcija.\nAmerički ekonomisti smatraju da će se kao posledica borbe protiv koronavirusa nivo nezaposlenosti povećati sa sadašnjih 3,3 odsto na 20 odsto.\n„Očekujemo zaista teško vreme. Ako preduzeća budu imala ozbiljne gubitke i budu morala da otpuštaju radnike, a kompanije budu pred bankrotom, teško ćemo ih iz toga izvući“, navela je bivša šefica Federalnih rezervi SAD Cenet Jelen.\nPri tome, kako navodi list, kompanija predsedniak SAD Donalda Trampa "Trump Organization", čiji prihodi značajno zavise od turizma i restorana, ozbiljno je postradala zbog zatvaranja niza objekata i otpuštanja radnika u tri hotela.\nSa svoje strane, nastavlja list, američke obaveštajne službe su u januaru i februaru upozoravale vlasti da povećanje infekcije može prerasti u pandemiju.\nU SAD, prema informacijama Univerziteta Džona Hopkinsa, zaraženo je koronavirusom 19624, dok je umrlo 260 ljudi.


Diplomatske odnose sa Iranom prekidaju i Sudan i Bahrein - Sputnjik Srbija\n13:25 15 April 2021\nDiplomatske odnose sa Iranom prekidaju i Sudan i Bahrein\n12:21 04.01.2016 (osveženo 15:38 04.01.2016) Preuzmite kraći link\nPredsednik Sudana Omar el Bašir izjavio je da Sudan prekida diplomatske odnose sa Iranom. Prethodno je diplomatske odnose sa Teheranom prekinuo i Bahrein.\n„U Sudanu je iranski ambasador persona non grata i zatražili smo od svih diplomata da napuste zemlju. Takođe, povučen je i ambasador Sudana iz Irana“, rekao je sudanski predsednik.\nPrethodno je šef administracije predsednika Sudana Tah Usman el Husein izrazio solidarnost sa ministrom odbrane Saudijske Arabije Muhamedom ben Salmanom, obavestivši ga da su sudanske vlasti spremne da prekinu diplomatske odnose sa Iranom.\nOn je u telefonskom razgovoru sa kolegom iz Rijada osudio mešanje Irana u unutarpolitička dešavanja u regionu.\nBahrein prekinuo diplomatske odnose sa Iranom\nKraljevina Bahrein odlučila je danas da prekine diplomatske odnose sa Iranom i pozvala iranske diplomate da napuste zemlju u roku od 48 sati.\nOdluku je objavio ministar za informisanje Bahreina Isa el-Hamadi. Istovremeno, Bahrein je odlučio da povuče sve svoje diplomate iz Irana.\nOvu odluku vlasti u Bahreinu doneli su zbog mešanja Teherana u unutrašnje poslove Kraljevine, kao i unutrašnje stvari drugih monarhija Persijskog zaliva. Takođe je kao razlog Bahrein naveo i „podle napade na ambasadu i konzulat Saudijske Arabije u Iranu koji su izazvali nesigurnost u regionu“.\nJuče je Saudijska Arabija prekinula diplomatske odnose sa Iranom.\nŠef saudijske diplomatije Adel el Džubeir rekao je da Saudijska Arabija neće dozvoliti Iranu da „potkopava bezbednost Kraljevine“.\n„Napad na ambasadu i konzulat Saudijske Arabije predstavlja flagrantno kršenje međunarodne konvencije“, istakao je saudijski ministar.\n„Nećemo dozvoliti Iranu da ugrožava našu bezbednost i podržava one koji prete stabilnosti u regionu“, rekao je Adel el Džubeir.


07.08.2019. / 16:30\nBANJALUKA – Uprava za indirektno oporezivanje (UIO) BiH platila je dodatne i nepredviđene radove na izgradnji graničnog prelaza (GP) Gradiška više od 318.000 KM suprotno Zakonu o javnim nabavkama, utvrdila je Kancelarija za reviziju institucija BiH.\nU izvještaju o obavljenoj finansijskoj reviziji UIO za 2018. godinu, koji je objavila Kancelarija za reviziju institucija BiH, navedeno je da se izgradnja GP Gradiška realizuje na osnovu ranije zaključenih ugovora sa dobavljačima odvojeno po dvije faze.\n„U privremenim situacijama o izvršenim radovima sadržani su i dodatni i nepredviđeni radovi koji nisu predviđeni projektnom dokumentacijom i ugovorima sa dobavljačem“, naveli su revizori.\nTime su stvoreni uslovi za primjenu pregovaračkog postupka bez objave obavještenja, propisani Zakonom o javnim nabavama, ali UIO nije provela pregovarački postupak.\n„Postupci nisu provedeni po fazama utvrđenim u Zakonu – objava o pregovaračkom postupku, provjera kvalifikovanosti ponuđača, dostava početnih ponuda, zaključivanje ugovora, objava obavijesti, dostava izvještaja Agenciji za javne nabavke“, utvrdili su revizori.\nDodali su da su naknadni i nepredviđeni radovi vršeni na osnovu zahtjeva izvođača i saglasnosti projektanta koji je razmatrao opravdanost zahtjeva i analizirao cijene koje je dostavljao izvođač radova, te saglasnosti Uprave.\n„Iz dokumentacije se može potvrditi da nijedan zahtjev nije realizovan a da prethodno nisu date saglasnosti svih učesnika na realizaciji ugovora. Ukupan iznos dodatnih i nepredviđenih radova do kraja 2018. iznosi 318.676 KM“, istakli su revizori.\nNaveli su i da je u GP Gradiška uloženo 8,1 milion KM budžetskih sredstava, dok je u okviru raspoloživih sredstava za višegodišnja kapitalna ulaganja s krajem 2018. godine neutrošeno ostalo 1,5 miliona KM. Iz sredstva od UMTS dozvola u ovaj GP je lani uloženo 138.874 KM.\nUprava je u 2018. godini zaključila 332 ugovora u ukupnoj vrijednosti 12.740.059 KM.\nRevizori su imali zamjerke i za nabavku usluga štampanja i isporuke akciznih markica, kao i kod izbora izvođača radova na izgradnji novog objekta u okviru aerodroma u Tuzli.\nPonovo su uočeni nedostaci i kod postupaka javnih nabavki kod kojih je Uprava planirala zaključivanje okvirnih sporazuma, najviše kod nabavke tonera za štampače.\nUIO nije imala komentare na nalaze revizora i u ostavljenom roku nije se oglasila na Nacrt izvještaja o reviziji za 2018. godinu.\nU odgovoru za CAPITAL iz UIO su rekli da Tim za implementaciju, koji čini investitor, nadzorni organ i izvođač radova, zahtjeva od izvođača da dostavi ponudu za naknadne radove.\n„Dostavljenu ponudu razmatra projektant i nadzorni organ. Nakon njihove saglasnosti, Tim za implementaciju razmatra ponude u tehničkom i finansijskom smislu, te nakon analiza iste usvaja ili odbija, ili zahtjeva dodatne korekcije. Ukoliko su ponude prihvatljive Tim ih dostavlja direktoru UIO na davanje saglasnosti. Naknadni radovi koji su dobili saglasnost mogu se obračunati“, istakli su u UIO.\nDodali su da se nakon završetka radova i tehničkog prijema, te pribavljene upotrebe dozvole, pravi okončana situacija.\n„Obzirom da je vrijednost izvršenih radova veća od ugovorene vrijednosti, pravi se prijedlog Aneksa ugovora, koji se dostavlja, sa svim prilozim i pratećom dokumentacijom, na mišljenje Pravobranilaštvu BiH. Nakon pribavljenog pozitivnog mišljenja Pravobranilaštva BiH, pristupa se potpisivanju Aneksa ugovora. Navedena procedura primjenjena je na izgradnji GP Gradiška faza I i faza II“, istakli su u UIO.\nDodali su da su se tokom izgradnje GP Gradiška pojavili naknadni radovi koji su se morali uraditi zbog poboljšanja efikasnosti funkcionisanja ugrađene opreme i sistema, a posebno sistema informacionih tehnologija.\n„UIO nije bila u mogućnosti obustaviti započete aktivnosti na izgradnji GP, te za svaku operaciju i naknadnu aktivnost sprovoditi proceduru pregovaračkog postupka. Najveći broj zahtjeva o naknadnim radovima išao je od Tima za implementaciju projekta, nadzornog organa i jedan dio od izvođača, a sve u cilju poboljšanja funkcionalnosti GP te instaliranja savremene opreme“, naglasili su u UIO.\nIstiču da je projekat rađen 2013. godine, a da je IT oprema uznapredovala toliko da se moralo pristupiti izmjeni određenih rješenja.\n„Izmjene su se rješavale u hodu, jer ukoliko bi se obustavila neka faza rada, UIO je bila svjesna da bi to negativno uticalo na tok gradnje sa aspekta usvojene dinamike gradnje i plaćanja penala izvođaču radova za izgubljenju dobit po osnovu neangažovanja radne snage i nastalih troškova izvođača, koji nisu zanemarljivi. UIO je pristupila metodi pregovora, koji se primjenjuje u zemljama Evrope, to jest primjenjena su određena pravila o građenju“, naveli su u UIO.\nTagovi: GP Gradiškagranicni prelazizborkancelarija za reviziju institucija bihuiouio bihvazno


Twitter potvrdio da je testirao personalizovane predloge koga možda treba otpratiti\nDruštvene mreže, 30.08.2018, 10:00 AM\n"Who to Follow" je dobro poznata funkcija Twittera čiji softver automatski preporučuje naloge za koje misli da bi možda želeli da ih zapratite, uzimajući u obzir naloge koje već pratite i sa kojima imate interakciju.\nTwitter sada testira funkciju koja predlaže naloge koje biste možda želeli da otpratite. Twitter je ovo potvrdio u izjavi za Slate:\n"Znamo da ljudi žele relevatnu vremensku liniju na Twitteru. Jedan od načina da se to uradi jeste da se ljudi koji se ne angažuju redovno (na Twitteru) otprate", rekli su iz kompanije objašnjavajući da su testirali novu funkciju kako bi videli da li korisnici žele da otprate naloge koji nisu redovno aktivni na društvenoj mreži.\nTest je trajao samo nekoliko dana, bio je vidljiv malom broju korisnika, nakon čega je okončan, rekao je portparol kompanije. Kompanija je odbila da komentariše da li smatraju da je test bio uspešan i da li bi ova funkcija možda mogla da se pojavi u nekom trenutku u budućnosti.\nTwitter je potvrdio da testira novu funkciju kada je nekoliko korisnika objavilo snimke ekrana u sredu popodne, a među njima i Met Navara iz The Next Weba.\nIdeja da se predlažu ljudi koje bi korisnici možda voleli da otprate, na prvi pogled, izgleda riskantno. Ljudi verovatno neće biti oduševljeni kad saznaju da softver platforme preporučuje drugima da ih otprate.\nAli iz Twittera kažu da ova funkcija nije namenjena da daje sud o vrednosti nekog naloga. Umesto toga, namera je da vam se pomogne da pročistite spisak naloga koje pratite tako što će vam skrenuti pažnju na neke naloge sa kojima niste mnogo komunicirali.\nIzgleda da je test deo aktuelnih napora Twittera da poveća angažman i zadovoljstvo korisnika pomoću softvera za personalizaciju njihovih feedova.\nU teoriji, predlozi koga možda treba otpratiti imaju smisla kao dodatak algoritmu vremenske linije, jer vam daju veću kontrolu u smislu toga šta ćete videti na svom feedu, iako zapravo algoritam donosi svoje odluke na osnovu vašeg ponašanja.


Neka i mame koje rade doje | 013 info\nNeka i mame koje rade doje\nPančevo, Uto, 28/07/2015 - 13:45\nPovodom Svetske nedelje dojenja, u Republici Srbiji raspisan je i konkurs za izbor najboljih likovnih i literarnih radova na temu:„NEKA I MAME KOJE RADE DOJE”\nOve godine, Svetska nedelja dojenja (1–7. avgust 2015.) koju koordinira Svetska alijansa za akciju dojenja posvećena je zajedničkom globalnom akcijom za podršku ženama da doje na radnom mestu. Bez obzira da li je žena zvanično zaposlena u državnoj tj. privatnoj firmi ili radi u kućnim uslovima, potrebno je da ima mogućnost da doji bebu. Tema Svetske nedelje dojenja za 2015. godinu odnosi se na zaposlene žene dojilje i podseća na kampanju Svetske nedelje dojenja iz 1993. godine kada je tema bila Majka-frendli inicijativa na radnom mestu.\nMnogo je postignuto tokom poslednje 22 godine globalne akcije podrške ženama u dojenju na radnom mestu, posebno usvajanje revidirane Konvencije o zaštiti materinstva 183 Međunarodne organizacije rada sa mnogo jačim pravima majke, i više akcija za unapređenje nacionalnih zakona i praksi u državama. Na nivou radnog mesta, takođe smo videli više akcija promocije dojenja ili prijatna radna mesta za dojilje uključujući nagrade poslodavaca za dojenje, kao i veću svest o pravima žena koje doje na radnom mestu.\nInnocenti deklaracija za zaštitu, promociju i podršku dojenju (1990) prepoznala je da dojenje obezbeđuje idealnu ishranu za bebe i doprinosi njihovom zdravom rastu i razvoju. I pored 25 godina napornog rada ostalo je mnogo toga da se uradi, posebno na četvrtom cilju Innocenti deklaracije: da pozove vlade da „... donesu zakon za zaštitu prava zaposlenih žena koje doje i uspostavljanje uslova za njegovo sprovođenje”.\nSvetska alijansa za akciju dojenja poziva na:\n• zajedničku globalnu akciju za podršku ženama da doje na radnom mestu, bez obzira da li je žena zvanično zaposlena u državnoj tj. privatnoj firmi ili radi u kućnim uslovima\n• donošenje i implementaciju zakona o zaštiti materinstva i propisa od strane vlada, u skladu sa Konvencijom o zaštiti materinstva Međunarodne organizacije rada\n• uključivanje ciljnih pokazatelja dojenja u održivi razvoj ciljeva.\nZa kampanju Svetske nedelje dojenja 2015. Svetska alijansa za akciju dojenja i njeni partneri na globalnom, regionalnom i nacionalnom nivou imaju za cilj da osnaže i podrže sve žene da na odgovarajući način kombinuju rad sa gajenjem dece, posebno dojenjem.\nPovodom Svetske nedelje dojenja, u Republici Srbiji raspisan je i konkurs za izbor najboljih likovnih i literarnih radova na temu:„NEKA I MAME KOJE RADE DOJE”. Konkurs su raspisali Institu za javno zdravlje Srbije i Mreža Instituta/Zavoda za javno zdravlje Srbije.\nPredškolske ustanove treba da pošalju po tri najbolja likovna rada, a osnovne škole po tri najbolja likovna i literarna rada na adresu okružnih instituta/zavoda za javno zdravlje sa naznakom „KONKURS – SVETSKA NEDELjA DOJENjA”. Radove slati najkasnije do petka, 25. septembra 2015. godine.\nNajuspešniji radovi na temu „Neka i mame koje rade doje” na okružnom nivou biće dostavljeni Institutu za javno zdravlje Srbije „Dr Milan Jovanović Batut” do 2. oktobra 2015. godine. Žiri sastavljen od likovnih pedagoda i stručnjaka iz oblasti javnog zdravlja odabraće najbolje radove dece predškolskog uzrasta i učenika na republičkom nivou, a najbolji radovi će biti objavljeni na sajtu Instituta za javno zdravlje Srbije „Dr Milan Jovanović Batut”.\nOvom kampanjom želimo da još jednom skrenemo pažnju zdravstvenoj i široj javnosti koliki je značaj dojenja kojim se obezbeđuje najoptimalnija ishrana, pravilan rast i razvoj, zaštita i unapređenje zdravlja i deteta i majke, ali i da naglasimo značaj pružanja podrške i pomoći trudnicama, porodiljama, majkama dojiljama i porodici da ostvare uspešno dojenje. Podrška dojenju na radnom mestu znači podršku majkama koje doje i to od strane poslodavca, kao i svih članova porodice, prijatelja, lokalne i šire društvene zajednice.


Google se bori protiv eksploatacionih, klevetničkih web lokacija | PC Press\nGoogle ažurira svoje algoritme pretraživanja kako bi sprečio da se neke web stranice pojave među rezultatima pretraživanja.\nAžurira svoje algoritme da bi neke web lokacije isključio iz pretraživanja\nPromene su usledile nakon nedavne serije izveštaja Timesa, koji je otkrio ogromnu mrežu web lokacija na kojima se nalaze neproverene i potencijalno štetne tvrdnje o pojedincima, zajedno sa industrijom drugih usluga, koje obećavaju uklanjanje uvredljivog sadržaja iz rezultata pretrage, ali uz značajnu novčanu naknadu. Gigant za pretragu vrši niz promena na svojoj rang listi u borbi protiv web lokacija, za koje je Googleov potpredsednik za globalnu politiku i standarde i poverenje i sigurnost David Graff rekao da bi na kraju trebalo da ima „značajan i pozitivan uticaj“ na pogođene.\nSada, kada korisnici prijave da su bili žrtve ovih web lokacija koristeći njegov već postojeći postupak, Google će tu osobu registrovati kao „poznatu žrtvu“ i automatski će „potisnuti“ slične rezultate za ime te osobe, kaže Times. To je važan pomak, s obzirom na to kako ove web lokacije funkcionišu, gde se postovi rutinski preuzimaju sa jedne lokacije i ponovo objavljuju na preko desetak. Times je čak sproveo eksperiment gde je stvorio jedan takav post o sopstvenom izveštaču, samo da bi video da se početni opseg od pet postova iznedrio u još 21, u mreži od 15 lokacija.\nGoogle-ove promene mogle bi da pomognu da ovi brojni postovi ne preplave rezultate pretraživanja. Pojedinačne web lokacije i usluge navodno su naplaćivale više od 700 dolara da bi se uklonio svaki post. Neke promene su već stupile na snagu, a više će doći u mesecima koji slede, ali Times izveštava da su testovi ukazali na početne probleme sa pristupom. Iako kaže da su postovi „uglavnom“ nestali za neke korisnike, primećuje da Google-ove promene izgleda nisu registrovale novu klevetničku stranicu, koja verovatno još uvek nije primila dovoljan obim žalbi da bi je stavila na Google-ov radar.\nMeđutim, za druge je novi postupak izgleda bolje funkcionisao, postovi su nestali sa prve stranice rezultata teksta i slika. Ovaj potez predstavlja najnoviji odmak od Google-ove prvobitne samoproglašene uloge nepristrasnog dobavljača rezultata. Još 2004. kompanija je rekla da su njeni rezultati „generisani potpuno objektivno i da su nezavisni od uverenja i preferencija onih koji rade u Google-u“. Ali tokom godina ova pozicija se omekšala, posebno u svetlu zakona kao što je EU „right to be forgotten“. To znači da kompanija ispunjava sve značajniju ulogu na mreži, čak i preko 90 posto globalnih pretraga kojima trenutno upravlja.\n← Review: XPG Spectrix S40G – Dugine boje visokih performansi\nAI može ubedljivo da oponaša stručnjake za sajber bezbednost i medicinske istraživače →


TotalCar.rs » Uskoro na scenu stupa BMW X5 pogonjen gorivnim ćelijama\nBMW, gorivne ćelije, novo, SUV, tehnologija\nBMW X5 verzija na gorivne ćelije će pristići na tržište do 2022. Ova tehnologija bi mogla da bude „još jedan stub u portfoliju bavarske marke“.\nBMW AG će kreirati verziju X5 SUV-a, koja će biti pogonjena gorivnim ćelijama, što je deo plana nemačkog proizvođača da proizvede što više pogonskih varijanti dok se jedna od njih ne pokaže dominantnom. iHydrogen Next će ući u ograničenu serijsku proizvodnju počev od 2022. Toyota Motor Corporation će obezbediti gorivne ćelije za ovaj model.\nOva tehnologija „bi mogla da ima potencijal da postane još jedan stub u gami BMW-a“, rekao je šef kompanije, Oliver Cipse. Na vodonične gorivne ćelije se već dugo gleda kao na validnu alternativu, koja obezbeđuje brzo punjenje i široku autonomiju, što rešava glavne probleme s kojima se suočavaju baterijski pogonjena vozila.\nMeđutim, proizvođači automobila su poslednjih godina stopirali razvoj vodoničnih modela zbog visoke cene ove tehnologije, a sada i zbog potrebe da se čuva „keš“ zbog pandemije Kovida-19. Primera radi, Daimler AG je zaustavio razvoj vodonične verzije Mercedesa GLC u aprilu, izjavivši da će se fokusirati na kamione i vanove pogonjene vodonikom, zajedno s Volvo grupom.\nNemačka je nedavno preuzela vođstvo u razvoju ove tehnologije, predstavivši prošlog meseca plan vredan sedam milijardi evra, koji treba da podrži domaću industriju zasnovanu na vodoniku.\nNajsnažnija evropska ekonomija ima za cilj da ostvari pet gigavata proizvodnog kapaciteta „zelenog“ vodonika do 2030., što bi se udvostručilo do 2035.\nCipse, koji je bio šef proizvodnje u BMW-u pre nego što je postao CEO prošle godine, drži se strategije koja podrazumeva lansiranje što više varijanti jednog modela. Bavarci trenutno proizvode baterijski i SUS pogonjene automobile na istoj proizvodnoj liniji. Cipse kaže da to omogućava kompaniji da reaguje fleksibilnije u odnosu na potražnju.\nKako Amerikanac prodaje Yuga


Još jedna nevidljiva fabrika naprednjaka – Otvoreno\nNaslovnaVestiJoš jedna nevidljiva fabrika naprednjaka\nJoš jedna nevidljiva fabrika naprednjaka\nIako je uz prisustvo najvećnih zvaničnika, među kojima je bio i ministar odbrane Aleksandar Vulin, u subotu, 13. juna u kuršumlijskom selu Pljakovo otvoren pogon fabrike Odbrambene industrije Srbije „Borbeni složeni sistemi doo“ i naglašeno da je zaposleno 80 ljudi, ovaj objekat nema upotrebnu dozvolu, saznaje Direktno.rs. Čak ni taj broj radnika trenutno nije u pogonu, a saznali smo da se radi samo u prvoj smeni.\nTrafo za struju u selu Pljakovo kod Kuršumlije FOTO: Direktno.rs\nPrema našim saznanjima objekat nije snabdeven odgovarajućum jačinom električne energije, još nije napravljen ni vodovodni sistem. Predsednik Kuršumlije Radoljub Vidić rekao je da im je izdata privremena upotrebna dozvola koja važi deset meseci. Uredno smo poslali mail i samom preduzeću Jugoimport SDPR koje je javno preduzeće i čiji je pogon ova fabrika da odgovore na pitanja, ali odgovora za sada nema.\n– Kako se u Kuršumliji već sumnja u ovu fabriku, koju je u subotu prema najavama trebalo da otvori predsednik Srbije Aleksandar Vučić, pa je odustao i poslao Vulina, danas smo došli da vidimo ima li proizvodnje u njoj. Primetili smo svega dvadesetak radnika koji izlaze, a ne 80 kako su nam servirali. Prvo se pitamo zašto je Vučić, koji toliko voli da otvara fabrike, odustao od dolaska, a onda i da li je ovo još jedna predizborna farsa naprednjaka – kazala je potpredsednik Inicijativnog odbora Stranke slobode i pravde u Kuršumliji Suzana Stajković.\nOkupljeni opozicionari ispred fabrike kod Kuršumlije FOTO: Direktno.rs\nOna je dodala da su primetili da nema advekvatne sruje u objektu, jer je direktno sa bandere priključen kabl koji vodi do male kutije, a zatim u navodnu fabriku.\nSa njom se slaže i odbornik u lokalnoj kuršumlijskoj skupštini i poverenik pokreta „Dveri“ za Toplicu Oliver Milisavljević. On je podsetio da ovo nije prvi put da građani Kuršumlije budu iznevereni i da im se po nekoliko puta otvara ista i fantomska fabrika.\n– Samo se setimo pre dve godine navodne izraelske fabrike za proizvodnju stilskog nameštaja za koju su nas svi uveravali da radi, počevši od Aleksandra Vučića, preko ostalih, a ona nikada nije otvorena. Trebalo je da bude u prostoru bivše kuršumlijske Modne konfekcije „7. jula“. Zato sa pravom sumnjamo i u ovaj „projekat“ vlasti – dodao je Milisavljević.\nDirektno.rs je istraživao ko je u pravu u ovoj priči. Došli smo do saznanja da je Opština Kuršumlija u septembru prošle godine izdala građevinsku dozvolu, ali upotrebnu nije. Bez nje, tvrde oni koji dobro poznaju ovaj proces, ne postoji mogućnost da fabrika počne sa radom.\nKada smo predočili predsedniku Opštine Kuršumlija da nemaju upotrebnu dozvolu, on nam je objasnio da im je izdata privremena.\n– Reč je o privremenoj dozvoli na deset meseci. To je faktički test dozvola – rekao je Vidić.\nMi taj dokument nismo mogli da pronađemo na zvaničnom sajtu Opštine Kuršumlija.\nIz Javnog preduzeća „Jugoimport SDPR“ nam još nije stigao odgovor na pitanja kako je moguće da fabrika radi iako nema upotrebnu dozvolu i da li je pogon snabdeven adekvatnom električnom energijom, vodom i kanalizacijom.\nPrema izjavama za medije koje su nadležni u fabrici i ministar Vulin objavili u subotu, kada je pogon otvoren, ovo je samo prva faza radova i uposljeno je 80 radnika. U nju je uloženo 8,5 miliona evra, a kamen temeljac je postavio u oktobru prošle godine Aleksandar Vučić. U druge dve faze, koje su planirane treba da se sagrade još dva pogona i do 2022. godine ona treba da uposli 300 radnika. Celokupan projekat košta 20 miliona evra za infrastrukturne radove i 25 miliona za opremanje. Ova fabrika proizvodi veću seriju oklopnih borbenih vozila „Miloš“.\nFabrika u Pljakovu FOTO: Direktno.rs\nSumnju građana Kuršumlije, ipak, najviše su probudili video snimci tokom otvaranja. Tada su se zvaničnici slikali i u pogonu, a na jednom snimku se vidi da je prostor proizvodnje gotovo prazan.


Evroliga uslišila molbu Crvene zvezde! Delije će moći biti i na utakmici protiv Panate i Midtjilanda - Crvena zvezda info\nOstalo / 8 pregleda\nEvroliga uslišila molbu Crvene zvezde! Delije će moći biti i na utakmici protiv Panate i Midtjilanda\nDupli program za crveno-bele u četvrtak\nNe dešava se često da fudbaleri i košarkaši Crvene zvezde igraju istog dana u Beogradu – to će biti slučaj ovoga četvrtka.\nDve evropske utakmice, dva spektakla, ali neizvesno je bilo hoće li navijači crveno-belih moći da prisustvuju i utakmici košarkaša protiv Panatinaikosa u hali “Aleksandar Nikolić” i utakmici fudbalera sa Midtjilandom na stadionu “Rajko Mitić”.\nKada su UEFA i Evroliga izbacili kalendar takmičenja, termini se nisu preklapali, ali navijači ne bi mogli da podrže obe sekcije Sportskog društva Crvena zvezda, pošto je prvobitno bilo planirano da meč 8. kola Evolige sa Panatinaikosom počne u 19.00, a utakmica 4. kola Lige Evrope u 21.00.\nEvropska kuća fudbala nije fleksibilna, samo u retkim situacijama pomera termine utakmica, dok su se crveno-beli u nekoliko navrata obraćali Evroligi sa zahtevom da joj izađe u susret i “kliza” satnicu.\nUslišila je Evroliga molbu Košarkaškog kluba Crvena zvezda, utakmica protiv grčkog tima pomerena je sa 19.00 na 18.00, pa navijači Crvene zvezde neće morati da biraju evropski spektakl kome će prisustvovati. Imaće jedan čas lufta da iz hale “Aleksandar Nikolić” stignu do stadiona “Rajko Mitić”.\nDejan Stanković i njegovi izabranici bi već u četvrtak mogli da obezbede evropsko proleće. Pošto treće mesto donosi prohodnost u novoformirano takmičenje – Ligu konferencija, u slučaju da Braga savlada Ludogorec, igraće Crvenoj zvezdi i bod. Ali šampion Srbije puca na prvo mesto, neće se preterano obazirati na rezultate rivala u grupi, već želi direktno iz grupe u osminu finala.\nI po svemu sudeći sa portugalskim predstavnikom bi u poslednjem kolu grupne faze, na Pirinejima, mogao da odlučuje o prvom mestu u grupi, ako i u idućim utakmicama, počev od Midtjilanda, bude na nivou iz prvog kruga.\nKošarkaši Crvene zvezde prolaze kroz težak period, odigrali su 11 utakmica u 27 dana, vezali četiri poraza u Evroligi – bolji od crveno-belih bili su CSKA, Alba, Monako i Olimpija Milano – a Dejan Radonjić i dalje ne može da se osloni na sve prvotimce (iz različitih razloga). Duel sa Megom, koji je usledio posle duplog kola Evrolige, crveno-beli su dobili (81:67), ali van tima su bili Nikola Ivanović, Aron Vajt i Branko Lazić.\nPreko potreban je trijumf Crvenoj zvezdi kako bi prekinula crnu seriju u Evroligi, a u goste joj dolazi Panatinaikos, koji poput crveno-belih, nije u dobroj formi. I Zvezda i Atinjani su u dosadašnjem toku sezone, u Evroligi, upisali su po dve pobede i pet poraza. Dva tima su se sastala u pripremnom periodu, Crvena zvezda je demolirala Panatinaikos u Minhenu (83:55), a crveno-beli su trijumfovali i na prethodne tri međusobna duela u Evroligi.


Iskustva ljudi, govore da se danas teže nego ikada dolazi do stručnjaka ove vrste, a potreba za popravkama ili renoviranjem je sve učestalija, piše Telegraf Biznis.\nSve to na kraju ukaluliše se u cenu, pa je tako jedna sugrađanka ovih dana pitala da li je realno da radove na sudoperi naplate 12.000 dinara.\nOna je uz tu informaciju priložila i fotografiju predračuna i pitala da je cena mogla da bude manja. Proverili smo u dotičnoj firmi i evo šta su nam rekli:\n- Nije naplaćeno 12.000 dinara, već 8.000 što možete da proverite sa mušterijom. Ona je dobila predračun, platila samo 5.000 dinara i pozvala da se dogovorimo - pričaju nam iz kompanije za vodoinstalacije i popravke.\nKako dalje navodi vlasnik, radovi su se izvodili na otpušavanju sudopere vertikale, što je sa dolaskom i propratnim troškovima ukupno iznosilo 12.000 dinara.\nSamo otupušavanje košta od 6.000 do 8.000 dinara, navodi nam on.\n- Imamo cenovnik usluga koji je javno dostupan i gospođa je mogla da proveri pre poziva. Izašli smo u susret i napravili novi račun, tako da je konačna cena bila 8.000 dinara - navodi nam on.\nOno što je nezgodno, jeste činjenica da ako odlučite da popravite, recimo veš mašinu, šporet ili neki drugi uređaj, majstor vam 2.500 dinara (dolazak + procena) - neće kasnije uračunati u punu cenu usluge, već će vam taj deo svakako naplatiti odvojedno, mimo cene popravke.\nMoraju da kažu da je skuplje od 5.000\nPrema Zakonu o zaštiti potrošača uvodi se važna novina kada je u pitanju naplaćivanje usluga majstora. Prema ovom zakonu, koji je nedavno usvojen, cene usluga koje pružaju majstori kao što su vodoinstalateri, keramičari, moleri i zidari, ali i kozmetičari, frizeri, mehaničari i drugi, biće regulisane takozvanim "proračunom", piše Telegraf Biznis.\nTo znači da će ubuduće majstori morati da obaveste mušteriju kada cena njihovih usluga iznosi više od 5.000 dinara i da dobiju pisanu saglasnost da mušterija pristaje na to.\nU ovom slučaju, majstori su poslali predračun.


VIDEO: Dnevni izvještaj i informacije o letovima\nPosted Avg 28, 2018\nRedovni raspored letova za povratak bosanskohercegovačkih hadžija u domovinu ostaje nepromijenjen. Rukovodstvo Ureda za hadž i umru nastoji obezbijediti još jedan vanredni let iako su, kako navodi rukovodilac Ureda Nezim Halilović Muderris, šanse za to vrlo male.\n“Pokušaji da sa najodgovornijim ljudima u Civilnoj avijaciji (Saudijske Arabije) riješimo pitanje još jednog slota (op. a. termina polijetanja) su još uvijek bezuspješni. Njihov odgovor je da su već riješili pitanje jednog aviona u vrijeme kada to nisu dozvoljavali drugim hadžijama.” - kaže Halilović.\nHadžije u Meki su dobrog zdravstvenog stanja a ljekarski tim je obezbijedio dovoljne količine terapija za one kojima je to neophodno. Hadžije koriste priliku da većinu namaza obavljaju u Mesdžidul-haramu jer jedan namaz u blizini Kabe vrijedi kao 100.000 namaza na bilo kojem drugom mjestu na svijetu.


Mandić: U Sarajevu je počinjen genocid nad Srbima | Trebevic.net\nUdruženje porodica nestalih Sarajevsko-romanijske regije u potpunosti podržava formiranje nezavisne međunarodne komisije koja bi na objektivan i nepristrasan način utvrdila stradanje Srba u Sarajevu u periodu od 1991. godine do 1995. godine, rekao je Srni predsjednik Udruženja Milan Mandić.\n“Podržavamo odluku Narodne skupštine Republike Srpske da se konačno izvrši popis stradalih srpskih civila, jer u Sarajevu nije bilo srpskih vojnika”, naglasio je Mandić.\nOn je istakao da se mora utvrditi kako su srpski civili nestali, ko ih je ubio, ko je naredbodavac, te gdje su sahranjeni, jer ovo udruženje i danas, nakon 26 godina, traži oko 350 nestalih Srba.\n“To zna Amor Mašović /član Kolegijuma direktora Instituta za nestala lica BiH/. To znaju svi u Sarajevu, međutim oni nikada nisu htjeli formirati pravu komisiju”, rekao je Mandić.\nOn kaže da ničiju žrtvu ne potcjenjuje, te da ne dozvoljava da se potcjenjuju srpske žrtve, jer su u Sarajevu Srbi sistematski uništavani, što potvrđuje podatak da u ovom gradu ima 6.500 stanova za koje nije pokrenut povrat imovine.\n“U Sarajevu je bio genocid nad Srbima. Treba vidjeti koliko Srba danas stalno živi u gradu. Ne vjerujem da ih ima jedan odsto, što je čak ispod statističke greške”, naglasio je Mandić.\nPredsjedavajući Zajedničke komisije za ljudska prava Parlamentarne skupštine BiH Borislav Bojić rekao je da će poslanici političkih partija iz Republike Srpske i dalje insistirati da se formira komisija o stradanju Srba u Sarajevu.\n“Ono što predstavlja problem je dobijanja podrške od bošnjačkih političkih partija”, izjavio je Bojić Srni.\nZa formiranje komisije, prema njegovim riječima, postoji realna potreba, jer treba da se utvrde stvarne činjenice u vezi sa stradanjem Srba u Sarajevu, kojih je zaista bio ozbiljan broj.\nBojić smatra da bi podršku za formiranje komisije trebalo da daju i druga dva naroda, odnosno podrška bi trebalo da bude od svih onih koji hoće da se zna stvarno činjenično stanje.\n“To se može izbjegavati danima, godinama, ali jednom će se, ipak, utvrditi istina”, poručio je Bojić.\nNarodna skupština Republike Srpske jednoglasno je odbacila izvještaj Komisije o događajima u i oko Srebrenice od 10. do 19. jula 1995. godine i zatražila od Vlade da ga stavi van snage i formira dvije nezavisne međunarodne komisije za utvrđivanje istine – o stradanju svih naroda na području srebreničke regije i o stradanju Srba u Sarajevu.\nOdbrana Sarajevsko-romanijske regije jedan od najtežih zadataka Osnovan OO DEMOS-a, predsjednik Dragan Šipovac Predstavljen javni poziv za dodjelu bespovratnih sredstava Najmlađa beba Anika Bozalo ima pet dana (FOTO)


Amazonova suspenzija upotrebe softvera za prepoznavanje lica\nTehnološki div je naglasio kako je obustava korištenja softvera prilika američkim zakonodavcima da zakonski reguliše način na koji se ta tehnologija koristi. "Zalagali smo se da vlade trebaju donijeti jače propise kojima će upravljati etičkim korištenjem tehnologije prepoznavanja lica, a posljednjih dana čini se da je Kongres spreman prihvatiti ovaj izazov", saopšteno je iz Amazona.\nKao i drugi proizvodi za prepoznavanje lica, Amazonov softver 'Rekognišn' (Rekognition) pomoću umjetne inteligencije (AI) može vrlo brzo uporediti fotografiju sa, na primjer, kamere službenog lica s policijskom bazom podataka koje mogu sadržavati stotine hiljada fotografija, napominje BBC.\n"Amazonova odluka važan je simboličan korak, ali to uistinu ne mijenja krajolik prepoznavanja lica u Sjedinjenim Državama, jer nije važan igrač", rekla je Kler Garvi (Clare Garvie), istraživačica Centra za privatnost i tehnologiju Univerziteta Džordžtaun. Njeno istraživanje javnih zapisa pronašlo je samo dvije američke agencije koje su koristile ili testirale Rekognišn.\nAmerička unija za građanske slobode je pozdravila odluku Amazona jer "konačno prepoznaje opasnosti tehnologije za nebjelačke zajednice i njihova građanska prava", napominjući pak da bi kompanija trebala produžiti moratorij na korištenje sistema sve dok Kongres ne donese zakon koji reguliše tehnologiju.\nTakođer, dodaje list, grupe za građanske slobode upozorile su da se tehnologija može koristiti na daljinu za tajno identifikovanje pojedinaca - poput demonstranata na protestima - što potencijalno narušava američko pravo na slobodu govora i privatnost. "Tehnologija prepoznavanja lica pruža vladama neviđenu moć da nas špijuniraju gdje god da odemo", kazala je Nikol Ozer (Nicole Ozer), direktorica tehnologije i civilnih sloboda ACLU-a pri Univerzitetu Sjeverna Kalifornija.\nAmazon je predstavio softver Rekognišn 2016. godine kao jeftin, "visoko podesiv" način identifikovanja fotografija uključujući ljude u ogromnim bazama podataka. Ubrzo nakon toga počeli su pozivati policiju da koriste alat kao pomoć u istragama, pa su agencije za provođenje zakona počele usvajati tu tehnologiju. Kompanija je, ukazuje Njujork tajms, početkom ove godine tvrdila da ne zna koliko policijskih uprava koristi njihov softver.\nAmazon je nedavno izrazio podršku pokretu ‘Crni životi znače’ i policijskoj reformi - koristeći Tviter (Twitter) kako bi pozvao na okončanje "nepravednog i brutalnog postupanja s crncima" u SAD-u, ali je kompanija istovremeno kritikovana zbog licemjerstva jer prodaje svoj softver za prepoznavanje lica policijskim snagama, piše Gardijan (The Guardian).\nIako neki zagovornici privatnosti kažu da najnoviji potez Amazona predstavlja korak u dobrom smjeru, Evan Grir (Greer), iz grupe za digitalna prava ‘Borba za budućnost’, smatra da je to "ništa drugo nego trik Amazonovog odjela za odnose s javnošću".\n"Realnost je da je tehnologija prepoznavanja lica preopasna da bi se uopšte koristila", poručuje Grir. "Poput nuklearnog ili biološkog oružja, ona predstavlja tako duboku prijetnju budućnosti čovječanstva da bi ga trebalo zabraniti odmah."\n"Vjerujemo da je sada vrijeme za započinjanje dijaloga o tome trebaju li i kako domaće agencije za provođenje zakona mogu upotrebljavati tehnologiju prepoznavanja lica", napisao je novi direktor IBM Arvind Krišna (Krishna) u ponedjeljak, 8. juna, u pismu upućenom demokratskim članova Kongresa obavijestivši ih da kompanija prestaje razvijati i prodavati softver za prepoznavanje lica. Majkrosoft, drugi veliki dobavljač za prepoznavanje lica, govorio je da s tehnologijom postupa oprezno, te je nakon Amazona također odlučio da zaustavi prodaju svog softvera policiji.\nMajiša Hejs (Myaisha Hayes), direktorica u Media džastis (MediaJustice), organizaciji koja podržava peticiju, izjavila je da Amazon mora ispitati svoju "strukturalnu ulogu u sistematskom ugnjetavanju crnaca."


Stiga benzinski trimer 0.9 kW SBC 232 D cena, cene Srbija, prodaja Beograd Novi Sad Niš\nStiga benzinski trimer 0.9 kW SBC 232 D cene\nEPonuda nije internet prodavnica već Vam omogućava da brzo i lako nađete Stiga benzinski trimer 0.9 kW SBC 232 D po najjeftinijoj ceni. Naš cilj je da kupci budu što bolje informisani o ponudi Stiga benzinski trimer 0.9 kW SBC 232 D na tržištu Srbije. Vrlo lako nalazite željeni proizvod za kategoriju Benzinske kose trimeri cene, ne morate da lutate od sajta do sajta za Stiga Benzinske kose trimeri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stiga benzinski trimer 0.9 kW SBC 232 D sa PRODAVCEM. EPonuda ne može da garantuje potpunu tačnost specifikacije i slika za Stiga benzinski trimer 0.9 kW SBC 232 D. Pre kupovine, podatke za Stiga benzinski trimer 0.9 kW SBC 232 D proverite na sajtu PROIZVOĐAČA.


NAUČITE SAMODODBRANU - BESPLATAN KURS ZA ŽENE - Takeda\nPosted at 17:22h in Vesti\tby\tSale Bajevic 0 Comments\nNAUČITE SAMODODBRANU – BESPLATAN KURS ZA ŽENE\nKlub borilačkih veština „Takeda“- Beograd, želi da da na svoj način doprinos u borbi protiv nasilja nad ženama i u saradnji sa Opštinom Zvezdara poziva sve devojke i žene sa Zvezdare da se prijave na besplatan kurs samoodbrane.\nKroz obuku sa vrhunskim trenerima naučićete kako da prevladate šok od napada i odbranite se na pravi način. Kada prođete odsnovni kurs samoodbrane kluba „Takeda“ bićete spremne da se odbranite od najčešćih vrsta napada i da se oslobodite nasilnika bez povreda.\n„Takeda“ je škola tradicionalnih stilova japanskih borilačkih veština, a posebnu pažnju posvećujemo praktičnoj primeni tehnika. U klubu već godinama trenira veliki broj devojčica , devojaka i žena, koje će sa vama podeliti svoja iskustva u veštini borenja i samoodbrane.\nPredsednik kluba i glavni trener Borko Radovanović nosilac je crnog pojasa 7° Dan Goshin Ryu Ju Jutsu ,trener sa nacionalnom licencom, a treneri kluba imaju iza sebe dvadesetogodišnje iskustvo u radu sa svim starosnim kategorijama\nBesplatni treninzi održavaće se tokom decembra u školi „Stevan Sinđelić“ u ulici Milića Rakića 1 na Konjarniku, ponedeljkom, sredom i petkom u terminu za stariju grupu od 21 do 22 sata.


Ovo je TikiWiki CMS/Groupware v1.9.11 -Sirius- © 2002–2008 od Tiki društvo Ned 20 of May, 2018 [09:54 UTC]\nČetvrtak 21. June 2012. [10:38:00 UTC] (1342 čitanja)\nObaveštavamo vas da je izašao novi broj Direktne akcije, propagandnog nedeljnika Anarhosindikalističke inicijative. Direktnu akciju br. 23 u PDF formatu možete preuzeti sa našeg sajta: http://www.inicijativa.org/files/da/da3-23.pdf, ili je čitati online: http://issuu.com/direktna.akcija/docs/da3-23\nKako će Đilasove "Dveri" i policijska "Srbska akcija" u budućim prljavim poslovima zamenjivati rashodovanu klerofašističku bandu "Obraz"? Čitajte kako se srpska vojska sprema za integrisanje u NATO tako što ubija svoje kadete na vežbalištima. Saznajte kako četnička država izjednačava fašiste i antifašiste pokušavajući da rehabilituje Dragoljuba Mihailovića. U rubrici "Aktuelno" pročitajte o mračnim planovima policijsko-bezbednosnih timova Europola da izvrše brutalnu ofanzivu na antikapitalističke pokrete u Evropi. U rubrici "Zagrebi dublje" pišemo o tome šta je generalni štrajk i šta se direktnim akcijama može postići u borbi protiv kapitalističkog terora. I u ovom broju donosimo vesti iz međunarodnog radničkog pokreta. Saznajte o masovnim i žestokim protestima u Italiji, o kulturno-umetničkoj akciji podrške borbi radnika "Jadrankamena" na hrvatskom ostrvu Brač, kao i o zagonetnom i poučnom incidentu na jednom grčkom biralištu. U urnebesnoj nadrealističkoj kolumni ex-Idolamladih pročitajte kako je strip junak Broj Jedan upleo prste u ovdašnja politička dešavanja…\nDirektna akcija se finansira vašim donacijama. Svakome ko pomogne sa 500 ili više dinara slacemo DA na kućnu adresu u narednih šest meseci.\n[ Vreme izvršavanja: 0.13 sekundi ] [ Korišćena memorija: 16.29MB ] [ 144 upita baze podataka ] [ GZIP Disabled ] [ Opterećenje servera: 0.11 ]


Mlađi izvođački ansambl i Starija dečija grupa uspešno su se predstavile na Zonskoj smotri folklora u Pančevu.\nMlađi deca su učestvovala na takmičenju izvornog stvaralaštva dok su starija deca bila u delu gde su se predstavljale grupe sa koreografisanim folklorom. Ovim nastupom mlađa dečija grupa ostvarila je plasman na republičku smortu izvornog stvaralaštva u mestu Ratina kod Kraljeva.\nOvo je veoma važan uspeh jer je Starčevo, pored KUD-a “Stanko Paunović“ iz Pančeva, jedini predstavnik našeg grada na ovom prestižnom takmičenju. Važno je, jer su se “Neolićani“ na ovu smotru prijavili sa igrama baš iz našeg mesta - Igrama iz Starčeva, kaže Uroš Ban, predsednik KUD-a “Neolit“. Starija grupa, nažalost, nije uspela da izbori dalji plasman, ali su imali jedan zapaženi nastup i kometari publike su bili pozitivni i pohvalni.\nStarčevački folkloraši i njihov izvođački ansambl nastupaju ali i spremaju se za nastupe koji im predstoje. Dana 12. juna, predstavili su se revijalno na Gradskoj smotri izvornog stvaralaštva, a ovih dana odlaze na turneju u Radauc u susednoj Rumuniji. Najavljen je bio odlaza u Makedoniju, u mesto Tearce, ali su folkloraši odustali od ovog puta zbog nemira koji su izbili u Makedoniji jer nisu želeli da rizikuju bezbednost ansambla. Pre letnje pauze naši folkloraši organizovaće koncert za domaću publiku. Na tom koncertu predstaviće se sve grupe, a Starčevci za ovu priliku planiraju i da pozovu u goste neki od ansambala sa kojima usko sarađuju.\n- Radimo, imamo ideje i planove. Uspesi su za nama, evo sada je tu i uspeh naše dece koja će nas predstaviti na Republičkoj smotri u Ratini. Ono na čemu sam potencirao od prvog dana, je taj odnos sa drugim anasmblima, kako društvima u Srbiji tako i društvima u dijaspori. Dosta smo uradili po tom pitanju, tako da taj broj ansambala sa kojima sarađujemo raste iz dana u dan. Želja mi je da koncert pod nazivom “Korakom tradicije“ koji smo imali prošle godine u Centru za kulturu Pančevo, sa gostima iz ansambala “Vila“ Novi Sad i “Branko Cvetković“ iz Bograda, održimo i ovog septembra i da polako ta manifestacija preraste u jednu lepu tradiciju. Očekujemo da nam Gradska uprava pomogne i odobri sredstva po projektima koje smo pisali, jer nam je želja da našoj deci omogućimo bolje uslove za rad i napredak. Zaslužila su to - rekao je za naše novine Uroš Ban, predsednik Kulturno-umetničkog društva “Neolit“.


Šokantno: Srbija legalizuje gej brakove, moći će da usvajaju decu! | Vestinet.rs\nPočetna AKTUELNO\tŠokantno: Srbija legalizuje gej brakove, moći će da usvajaju decu!\nŠokantno: Srbija legalizuje gej brakove, moći će da usvajaju decu!\nPrednacrt građanskog zakonika odškrinuo je vrata za zakonsko priznanje istopolnih brakova u Srbiji, a on predviđa da odnosi partnera mogu biti regulisani i mimo braka, pa čak i kao ortakluk!\nPrednacrt građanskog zakonika od 26. juna je na javnoj raspravi, a o istopolnim brakovima izjasniće se Komisija za izradu zakonika tek nakon završetka rasprave.\nAko stručna i šira javnost u Srbiji zauzmu stav da je moguće legalizovati istopolne zajednice to će se onda urediti posebnim zakonom.\nIstopolne zajednice, prema ovim predviđanjima ne bi nužno morale biti bračne, a ako bi do sklapanja braka došlo propisi, prava i obaveze, način podele i nasleđa imovine regulisali bi posebni propisi, a to može biti na više načina pa čak i kao ortakluk.\nŠto se tiče usvajanja dece, prema rečima Slobodana Petrovića, predsednika Radne grupe za izradu zakona svako ko ispunjava zakonske uslove da bude usvojilac, može i da usvoji dete, a prema tim rečima, ako bude usvojen zakon koji reguliše istopolne zajednice, život u njoj ne bi bio prepreka za usvajanje dece.\nŠta se dešava u trenutku kada se duša odvaja od tela


Vesti online / Slobodno Vreme / Auto-moto / Koje su najpouzdanije marke automobila?\nAnalizu je činilo 17 parametara, od "bagova" u multimediji i audio sistemu do "teškog" menjača i grešaka u motoru.\nNakon procesuiranja nekoliko stotina hiljada izveštaja, kao apsolutni pobednici istakli su se japanski brendovi.\nPrva dva mesta sa svega dva poena razlike dele Lexus i njegov "krovni" brend Toyota, dok je treću poziciju na podijumu zauzela Mazda, koja je napredovala čak šest pozicija u odnosu na prošlu godinu.\nDominaciju Orijenta dopunili su Subaru, KIA i Infiniti, dok je tek na sedmom mestu jedan "zapadni" proizvođač – Audi, tri mesta niže u odnosu na prošlu godinu.\nSlede BMW i MINI, koji je u vlasništvu Bavaraca, dok Top 10 kompletira južnokorejski Hyundai.\nU donjoj polovini liste su Jeep i Chrysler iz FCA grupacije, ali zbog manjka podataka nisu rangirani FIAT i Alfa Romeo, kao ni Jaguar, Land Rover, Mitsubishi.


Đeneral Krsta Smiljanić - Hronika jednog viteškog života - Vojna knjižara\nĐeneral Krsta Smiljanić – Hronika jednog viteškog života\nDjeneral Krsta Smiljanić\nHronika jednog viteškog života\nTvrd povez, veliki format 29 cm\nĆirilica, 272 strane\nPosveta autorke na predlistu\nGenerala Krstu Smiljanića svako možemo svrstati u red najznamenitijih Srba dvadesetog veka kao velikog vojnog stratega.\nZa vreme Prvog Balkanskog rata bio je desna ruka vojvode Putnika. Njegove izuzetne sposobnosti nisu prošle nezapaženo ni kod Nikole Pašića, koji ga, po okoncanju Drugog Balkanskog rata, svrstava u sastav delegacije mirovnih pregovora u Bukureštu.\nU Prvom svetskom ratu Krsti Smiljaniću je poverena komanda nad Drinskom divizijom, koju je predvodio u niz operacija na drinskom frontu, kao i povlačenju preko Crne Gore i Albanije. Desetkovanu i demoralisanu vojsku je uspeo da oporavi , motiviše i povede u osvajanje Kajmakčalanskog masiva.\nNakon Prvog svetskog rata obavljao je funkciju komandanta Treće armijske oblasti, bio je član Vrhovnog zakonodavnog saveta, da bi 10. januara 1932.godine ukazom Kralja Aleksandra bio postavljen za senatora.\nDrugi svetski rat proveo je u Beogradu, u kućnom pritvoru gde je 15.aprila 1944.godine i preminuo. Sahrani je, pored ministra Milovana Nedića, predsednika vlade Milana Nedića prisustvovao i veliki broj Beograđana koji su uz vence odali poslednju poštu velikom generalu.\nSRPSKA AFRIKIJADA 1916-1919\nBITKA NA LEGETU 1914\nSRPSKE VOJVODE KOMPLET


Građani Srbije ne mogu ni u Italiju - Sputnjik Srbija\n08:14 22 Septembar 2020\n© Flickr / Dave Kellam\n12:24 16.07.2020 (osveženo 17:10 16.07.2020) Preuzmite kraći link\nItalija je zabranila ulazak na svoju teritoriju iz Srbije i Crne Gore, dodavši te dve države na listu zemalja koje spadaju u rizične zbog epidemioloških podataka.\n„Potpisao sam naredbu da Srbija, Crna Gora i Kosovo budu dodati na listu rizičnih zemalja. Ulazak i tranzit za one koji su boravili tokom poslednjih 14 dana na tim teritorijama je zabranjen“, naveo je ministar zdravlja Italije Roberto Speranca na Fejsbuku.\nSperanca je naveo da se svet suočava sa „najtežom fazom“ pandemije i da je potreban maksimalan oprez.\nTom odlukom biće blokiran avionski, železnički i drugi saobraćaj koji povezuje Italiju sa navedenim teritorijama, objavila je italijanska agencija „Ansa“.\nItalija je prethodno zabranila dolaske iz 13 zemalja, među kojima su Bosna i Hercegovina i Severna Makedonija, preneo je Tanjug.\nRampa za Srbe: Bugarska zabranila ulazak našim državljanima zbog korone\nRampa iz EU: Brisel uklonio Srbiju sa liste bezbednih zemalja\nvirus korona, koronavirus, zabrana, ulazak, Srbija, Italija\n07:59 Na više frontova: Srbija ima predloge za Ameriku\n07:55 Hoti oduševljen posetom delegacije SAD: Blagoslovljeni smo\n07:51 Mediji: Nemačka ne može da započne krivičnu istragu o Navaljnom\n07:36 Spreman veliki udar na rijaliti programe u Srbiji\n07:35 Grenel i Hoti posle sastanka: Uskoro sprovođenje sporazuma iz Bele kuće


Standardi i smjernice za osiguranje kvaliteta u oblasti visokog obrazovanja | UNIBL\nStandardi i smjernice za osiguranje kvaliteta u oblasti visokog obrazovanja\n18. maj 2007. 20:35:31 Univerzitet u Banjoj LuciOpšte\nU okviru zajedničkog programa Evropske komisije i Vijeća Evrope) – Jačanje visokog obrazovanja u BiH formirana je Radna grupa za Osiguranje kvaliteta. Rad ove radne grupe direktno se vezuje za obaveze BiH kao punopravnog učesnika bolonjskog procesa.\nNaime, nadležna ministarstva na entitetskom i državnom nivou te javni univerziteti u BiH donijeli su odluku da je neophodno uspostaviti standarde i izraditi smjernice za osiguranje kvaliteta u oblasti visokog obrazovanja u BiH. Ovi Standardi treba da posluže kao osnova za akreditaciju i evaluaciju ustanova visokog obrazovanja u BiH.\nOformljena je radna grupa za njihovu izradu, a u njen sastav ulaze predstavnici nadležnih ministarstava na entitetskom i državnom nivou, osam univerziteta u BiH i studenata. Dva međunarodna eksperta su pomogla radnoj grupi u izradi ovih standarda i smjernica za osiguranje kvaliteta: Dr. Patricia Georgieva, generalni sekretar državne agencije za evaluaciju i akreditaciju u Bugarskoj i Lewis Purser, pomoćnik direktora udruženja univerziteta Irske.\nViše o samom projektu na stranici Vijeća Evrope www.coe.ba , kao i na linku projekta\nPreporuka QU (.pdf)\nSTANDARDI I SMJERNICE ZA OSIGURANJE KVALITETA U VISOKOM OBRAZOVANJU BiH, (.pdf) a koji će biti podnijet Upravnom odboru projekta, koga sacinjavaju Rektori i Ministri, na razmatranje 08.06.2007. godine.\nPozivamo Fakultete da pogledaju predloženi dokument, te da komentare i sugestije na dokument dostave u pisanoj formi, ili iznesu na sastanku u rektoratu.\nRasprava o predloženom dokumentu će se održati u zgradi rektorata u ponedeljak 21.05.2007.godine sa pocetkom u 1200. Na sastanak se pozivaju prodekani za nastavu, predstavnici studenata i drugi zainteresovani.\nVaše prijedloge možete poslati na adresu ili faks Univerziteta ili na dole navedene adrese e-pošte:


Velika Britanija planira specijalnu konferenciju OZHO u junu - Sputnjik Srbija\n17:36 18.05.2018 Preuzmite kraći link\nOn u Parizu učestvuje na konferenciji o saradnji u borbi protiv korišćenja hemijskog oružja, koju je organizovalo Ministarstvo inostranih poslova Francuske. Na konferenciji učestvuju predstavnici 33 zemlje.\n„Danas zajedno s partnerima pozivamo da se održi specijalna konferencija zemalja-članica OZHO u junu, kako bi se usaglasila dejstva za podršku konvenciji o zabrani hemijskog oružja i samoj organizaciji. Zajedno ćemo obezbediti globalnu zabranu hemijskog oružja“, rekao je Džonson.\nBritanski ministar je naveo da je poslednjih godina hemijsko oružje nekoliko puta upotrebljavano širom sveta protivno odredbama ove konvencije.\n„Surovost Asada u Siriji i pokušaj ubistva u Solsberiju ugrožavaju konvenciju o zabrani hemijskog oružja i onaj poredak koji čuva našu bezbednost“, naveo je Džonson.\nPrema rečima šefa britanske diplomatije, na specijalnoj konferenciji Velika Britanija namerava da „izradi mere za borbu protiv ozbiljnih izazova s kojima su se svi suočili“.\nPrema pravilima OZHO, specijalnu konferenciju moguće je sazvati uz saglasnost najmanje 64 zemlje-članice Organizacije, u kojoj su 192 zemlje.\nzabrana hemijskog oružja, konferencija, OZHO, Sergej Skripalj, Boris Džonson, Sirija, Velika Britanija


Tanjug 6. decembra 2018. 16:59\nPRIŠTINA – Nakon što je Unesko odlučio da gusle uvrsti na Reprezentativnu listu nameterijalnog kulturnog nasleđa čovečanstva, kao deo kulturnog nasleđa Srbije, ambasadori Albanije, Hrvatske, Crne Gore, BiH i, kako se navodi, nekih drugih zemalja, podneli su toj organizaciji zajednički zahtev za postizanje konsenzusa o tome da li ovaj istrument pripada vizantijskoj ili arapskoj kulturi, piše Koha.\n„Ovaj stari muzički instrument rasprostranjen je širom Dinarske oblasti, od Slovenije do Albanije i dalje, od Rumunije, Bugarske, ali i Makedonije, Hrvatske, BiH. To je albanska lauta. Ali slične pesme pevaju i Sloveni sa instrumentom koji se zove gusle“, navodi portal.\n„Ali kome pripada ovaj instrument, vizantijskoj ili arapskoj kulturi? Albansko Ministarstvo kulture kaže da je u kontaktu sa crnogorskim, kako bi se i druge zemlje Jugoistočne Evrope uključile u donošenju konsenzusa. Zajednički zahtev ambasadora Albanije, Hrvatske, Crne Gore i Bosne i Hercegovine je zato upućen Unesku“, piše ovaj prištinski dnevnik u onlajn izedanju.\nDeo NBG i Zemuna bez grejanja, najkasnije do sutra ujutru\nOtvorena izložba „Beograd budućnosti“